erevoktonos: Νευρωνική βάση της ηθικής\nΣήμερα, οι επιστήμονες γνωρίζουν περισσότερο το κοινωνικό πλαίσιο στο οποίο εργάζονται και πώς αυτό το πλαίσιο μπορεί να επηρεάσει αυτά που μελετούν. Οι ερωτήσεις σχετικά με την επίδραση των νευροεπιστημών στην κοινωνία ομαδοποιούνται υπό το γενικό τίτλο νευροηθική – η διασταύρωση των νευροεπιστημών, της φιλοσοφίας και της ηθικής. Ο τομέας αυτός περιλαμβάνει ερωτήματα που αφορούν στο πώς οι ανακαλύψεις σχετικά με τον εγκέφαλο, επηρεάζουν την αίσθηση του εαυτού μας ως ανθρώπινα όντα (όπως η νευρωνική βάση της ηθικής). Πρόκειται για συνέπειες που αφορούν στην κοινωνική πολιτική (όπως οι δυνατότητες εκπαίδευσης ενός παιδιού) και στο είδος της ίδιας της έρευνας (όπως η δεοντολογία που σχετίζεται με τα πειράματα στα ζώα ή η εξαπάτηση ανθρώπων που συμμετέχουν σε έρευνες). Επίσης αφορούν στον τρόπο με τον οποίο οι νευροεπιστήμονες θα πρέπει να επικοινωνούν καλύτερα με το κοινό για να μεταδώσουν το αντικείμενο με το οποίο ασχολούνται και να μοιραστούν ιδέες για το τι θα πρέπει να κάνουν.\nΕνώ κάποιοι νευροεπιστήμονες πιστεύουν ότι οι απόψεις τους απέχουν πολύ από την κοινωνική πραγματικότητα, σπάνια αυτό είναι αλήθεια. Τον 17ο αιώνα, ο Καρτέσιος χρησιμοποίησε μία μεταφορά από την υδραυλική για να εξηγήσει πώς οι «ουσίες» του εγκεφάλου κινούν τους μυς – μία μεταφορά την οποία δανείστηκε από τη μηχανική του νερού, παρατηρώντας τους κήπους ενός πύργου στη Γαλλία. Στην αρχή του 20ου αιώνα, αντανακλώντας τα επιτεύγματα της βιομηχανικής εξέλιξης, οι νευροφυσιολόγοι περιέγραψαν τις πολύπλοκες συνδέσεις του εγκεφάλου σαν ένα «μαγικό αργαλειό» και αργότερα σαν μία γιγάντια «τηλεφωνική συνομιλία». Σήμερα στις απαρχές του 21ου αιώνα, οι μεταφορές από το χώρο της πληροφορικής αφθονούν, όπως η εξεζητημένη υπόθεση ότι «ο εγκεφαλικός φλοιός λειτουργεί όπως ένα ιδιωτικό παγκόσμιο δίκτυο». Αυτές οι μεταφορές είναι βοηθητικές τόσο για τη μετάδοση πολύπλοκων ιδεών, όσο και για την κατανόηση εννοιών που στην πραγματικότητα είναι ενσωματωμένες σε σύνθετες θεωρίες για τον εγκέφαλο. Οι νευροεπιστήμονες μπορούν και πραγματικά ασχολούνται και με επιστημονικά προβλήματα που δεν έχουν σχέση με τον καθημερινό κόσμο. Συχνά αυτή η απόδραση συμβαίνει σε ένα αφηρημένο και γεμάτο με ιδιομορφίες κόσμο, στον οποίο διενεργείται κάτι ανάλογο με τη μοναχική αναζήτηση της αλήθειας. Είτε εργάζονται σε θέματα που αφορούν στα ιοντικά ρεύματα που προάγουν τη μετάδοση του δυναμικού ενέργειας, είτε στην απελευθέρωση και δράση των χημικών διαβιβαστών, είτε στο πώς η πυροδότηση των νευρώνων στον οπτικό φλοιό αντικατοπτρίζει απόψεις του οπτικού κόσμου – πολλά προβλήματα των νευροεπιστημών εξετάζονται απομονωμένα αλλά με συνέπεια. Αλλά ο πραγματικός κόσμος ποτέ δεν απέχει πολύ. Από τη στιγμή που γνωρίζουμε πώς δουλεύουν οι χημικοί διαβιβαστές, είναι φυσικό να σκεφτούμε έξυπνα φάρμακα που μπορεί να βελτιώσουν τη μνήμη μας. Κάποιοι βέβαια μπορεί να σκεφτούν να σχεδιάσουν νευροτοξίνες, που διακόπτουν αυτή τη σημαντική διεργασία (π.χ. αναστολείς ενζύμων) και που απέχουν μόνο ένα βήμα από τις ουσίες του βιολογικού πολέμου.\nΑν είχατε ένα φάρμακο που θα σας βοηθούσε να περάσετε τις εξετάσεις σας, θα το παίρνατε; Υπάρχει διαφορά ανάμεσα σε αυτό και σε ένα αθλητή που κάνει χρήση στεροειδών για να βελτιώσει την επίδοσή του ή ένα άνθρωπο που παίρνει αντικαταθλιπτικά;\nΛιγότερο εξεζητημένα διλήμματα σχετίζονται με το μέλλον της νευροαπεικόνισης. Για παράδειγμα, οι νευροαπεικονιστικές τεχνικέ μπορεί σύντομα να μας δώσουν τη δυνατότητα, υπό τις κατάλληλες συνθήκες εξέτασης, να διακρίνουμε τις πραγματικές αναμνήσεις κάποιου από τις ψευδείς.Η ποικιλομορφία στις απαντήσεις είναι πολύ μεγάλη σήμερα, αλλά τα δικαστήρια μια μέρα ίσως έχουν στη διάθεσή τους την τεχνολογία της εγκεφαλικής απεικόνισης– ένα είδος «εγκεφαλικών δακτυλικών αποτυπωμάτων» που θα βοηθούσε να αποδειχτεί η ειλικρίνεια των μαρτύρων. Κάτι τέτοιο εγείρει ενδιαφέροντα ερωτήματα σχετικά με αυτό που ονομάζεται γνωσιακή ατομική ιδιοκτησία.\nΤα νέα ευρήματα σχετικά με τον εγκέφαλο διαρκώς μας κάνουν να αναθεωρούμε την αίσθηση του εαυτού μας. Σημαντικές θεωρίες, σχετικά με την εξέλιξη του εγκεφάλου, περιλαμβάνουν πολλά θέματα που συνδέονται με την κοινωνική γνώση. Υπάρχει μία αυξανόμενη επίγνωση ότι οι ηθικές αρχές και η συνείδηση συνδέονται στενά με το συναισθηματικό εγκέφαλο, που επεξεργάζεται ερεθίσματα επιβράβευσης και τιμωρίας – μία θεωρία που έχουν υποστηρίξει ορισμένοι στα πλαίσια της αναπτυξιακής ηθικής. Η κατανόηση εις βάθος τέτοιων θεμάτων θα μπορούσε να αποτελέσει μία ισχυρότατη δύναμη «καλού», που θα μας βοηθούσε να γνωρίσουμε καλύτερα τα συναισθήματα των άλλων. Η ενσωμάτωση αυτών των ιδεών στις τρέχουσες, αλλά πρωτόγονες ακόμα, αντιλήψεις για τη νευρωνική πλαστικότητα θα μπορούσε να επηρεάσει τον τρόπο της εκπαίδευσης, πέρα από τους άμεσους ακαδημαϊκούς στόχους, που τόσο συχνά αποτελούν το μοναδικό θέμα συζήτησης.\nΕίναι σημαντικό να καταλάβουμε ότι οι νευροεπιστήμονες δεν συμφωνούν πάντα ως προς τις μελλοντικές προοπτικές του ερευνητικού τους αντικειμένου. Για τους πιο μοριακούς νευροβιολόγους, η πραγματική αλήθεια εντοπίζεται στις μοριακές συνιστώσες του νευρικού συστήματος – αφού θεωρούν ότι με τις νέες τεχνολογίες του DNA και της πρωτεομικής, θα έχουν πληρέστερες εξηγήσεις για τον εγκέφαλο, ξεπερνώντας τα προβλήματα που έχουν άλλοι νευροεπιστήμονες. Αυτή είναι μία υπεραπλουστευμένη διάταξη, της οποίας την φιλοσοφική και τεχνολογική άνθηση παρακολουθούμε από τα ΜΜΕ. Αλλά είναι δικαιολογημένη αυτή η υπεραπλουστευμένη πεποίθηση; Μήπως υπάρχουν ερμηνείες ανώτερου επιπέδου για τον εγκέφαλο και το νου, που δε μπορούν να απλουστευθούν με αυτόν τον τρόπο; Μήπως υπάρχουν αναδυόμενες ιδιότητες που προκύπτουν από την οργάνωση του εγκεφάλου; Οι νευροεπιστήμονες οπαδοί της αλληλεπίδρασης έχουν μία εντελώς διαφορετική θεωρία. Υποστηρίζουν μία πιο εκλεκτιστική προσέγγιση για τις σύγχρονες νευροεπιστήμες, μία προσέγγιση που ερευνά την αλληλεπίδρασή τους και με τις κοινωνικές επιστήμες. Τα θέματα αυτά δεν είναι θέματα που συζητούνται εύκολα δημοσίως. Πρόκειται για σοβαρά ερωτήματα που αφορούν στο είδος της έρευνας που θα έπρεπε να γίνεται και στα οποία η κοινωνία θα έπρεπε να είχε άποψη. Εντέλει, η έρευνα πληρώνεται από τους φόρους που πληρώνουν όλοι οι άνθρωποι.\nΝευροηθική – συγκεκριμένα παραδείγματα\nΜερικά ζητήματα στη νευροηθική είναι θέματα που είναι απλά όσο και η κοινή λογική.\nΑς υποθέσουμε ότι η εγκεφαλική απεικόνιση ενός συμμετέχοντος σε μία μελέτη αποκάλυψε, χωρίς να το περιμένουμε, μια εγκεφαλική ανωμαλία, π.χ. έναν όγκο. Ή φανταστείτε ότι κάποιος που έκανε ένα νευρογενετικό έλεγχο βρέθηκε ότι διαθέτει μία μετάλλαξη που τον κάνει ευαίσθητο στην εκδήλωση μιας νευροεκφυλιστικής νόσου. Σε ποια περίπτωση, θα πρέπει να γνωρίζει την αλήθεια; Η κοινή λογική λέει ότι η ευθύνη θα έπρεπε να περάσει στον άνθρωπο, που από την αρχή θα έπρεπε να ερωτηθεί αν θέλει να γνωρίζει σχετικές ιατρικές πληροφορίες που πιθανώς θα προκύψουν κατά την εξέταση. Ωστόσο, η απαραίτητη έγγραφη συγκατάθεση μπορεί να είναι μία αστεία υπόθεση.\nΑς υποθέσουμε ότι γινόταν μία έρευνα σχετικά με μία νέα θεραπεία για το εγκεφαλικό, στην οποία πρέπει να χορηγηθεί είτε το κανονικό είτε το εικονικό φάρμακο με τυφλό τρόπο, μέσα στις πρώτες ώρες του επεισοδίου. Η εφαρμογή ενός τέτοιου τυχαιοποιημένου πρωτοκόλλου είναι επιστημονικά έγκυρη. Αλλά δε μπορούμε να γνωρίζουμε εκ των προτέρων ποιος θα πάθει εγκεφαλικό και ίσως είναι αδύνατο να ζητήσουμε από αυτόν που το έπαθε να δώσει την έγγραφη συγκατάθεσή του. Αν αυτό εμποδίσει έναν ασθενή από το να πάρει μέρος στην έρευνα, μακροπρόθεσμα θα είναι επιβλαβές για τον ίδιο και για τους επόμενους ασθενείς. Οι συγγενείς, επίσης, μπορεί να μην έχουν εκείνη τη στιγμή τη νοητική διαύγεια ώστε να μπορούν να πάρουν μια απόφαση στο χρονικό περιθώριο που έχουν. Θα τολμούσαμε να καταργήσουμε την έγγραφη συγκατάθεση και να εισάγουμε την έγγραφη παραίτηση από τα δικαιώματά μας, για το γενικότερο καλό; Ή μήπως πρόκειται για ένα παρακινδυνευμένο τέχνασμα;\nΜία άλλη σημαντική πλευρά της νευροηθικής σχετίζεται με τα πειράματα σε ζώα. Τα ζώα δε μπορούν να δώσουν τη συγκατάθεσή τους για να γίνουν παρεμβατικά πειράματα στον εγκέφαλό τους. Για μερικούς ανθρώπους, η προοπτική αυτής της προσέγγισης είναι ενοχλητική. Για άλλους, η ευκαιρία που προσφέρει για να αυξήσουμε τις γνώσεις μας για το υγιές και το νοσούν νευρικό σύστημα, είναι τόσο μεγάλη, που το να μην προχωρήσουμε θα είναι παράλογο. Πρόκειται για ζητήματα για τα οποία διαφωνούμε με πάθος, αλλά πρέπει να το κάνουμε – και το κάνουμε με σεβασμό. Στις περισσότερες Ευρωπαϊκές χώρες, τα πειράματα με ζώα ρυθμίζονται νομοθετικά με πολύ αυστηρό τρόπο. Οι ερευνητές παρακολουθούν μαθήματα και εξετάζονται σε θέματα που σχετίζονται με τη νομοθεσία και την επάρκεια των γνώσεών τους ως προς τη διενέργεια πειραματισμών, που δεν θα κάνουν τα πειραματόζωα να υποφέρουν χωρίς λόγο. Υπάρχει μία ευρεία αποδοχή τριών αρχών – μείωση, λεπτότητα και αντικατάσταση – καλές αρχές για να ακολουθήσουν οι βιοϊατρικοί ερευνητές. Το κάνουν πρόθυμα, μέσα στα πλαίσια του νόμου και έτσι αποζητούν την ευρεία, αν όχι την ομόφωνη, δημόσια αποδοχή. Πολλά νέα ευρήματα στις νευροεπιστήμες προκύπτουν από τεχνικές αντικατάστασης των πειραματοζώων, όπως είναι οι καλλιέργειες ιστού και τα υπολογιστικά μοντέλα. Δυστυχώς δε μπορούν να αντικαταστήσουν όλες τις μελέτες που πρέπει να διεξαχθούν σε ζωντανό εγκέφαλο και από τις οποίες έχουν προκύψει σημαντικά ευρήματα και θεραπείες για νευρολογικές και ψυχιατρικές ασθένειες. Για παράδειγμα, η χρήση L-DOPA στη θεραπεία της νόσου Parkinson προέκυψε από έρευνα στον εγκέφαλο αρουραίου, η οποία κέρδισε το Βραβείο Nobel. Επίσης οι νέες τεχνικές προσφέρουν νέες ευκαιρίες ώστε να βοηθηθούν άρρωστοι άνθρωποι και άρρωστα ζώα.\nΜία αλήθεια που προβληματίζει, είναι ότι οι χώρες στις οποίες οι επιστήμονες καταβάλλουν κάθε προσπάθεια να επικοινωνήσουν με το κοινό, τείνουν να είναι εκείνες στις οποίες υπάρχει μεγαλύτερη δυσπιστία απέναντι στους επιστήμονες. Αλλά η συσχέτιση δεν είναι η ίδια με το αίτιο. Μοιάζει απίθανο η υπεύθυνη προσπάθεια να εμπλακεί το κοινό στη συζήτηση για την επίδραση της επιστήμης στην κοινωνία – και το αυξανόμενο αίσθημα καθήκοντος να επιτευχθεί αυτό – να είναι η αιτία αυτής της αυξανόμενης δυσπιστίας. Μάλλον οφείλεται στο ότι το κοινό που ενδιαφέρεται αποκτάει εμπειρίες αλλά και σκεπτικισμό ως προς τα νέα «θαυματουργά φάρμακα» και γνωρίζει καλύτερα την αργή και μερικές φορές αβέβαιη πρόοδο της επιστήμης. Φυσικά η μείωση της δυσπιστίας δεν αποτελεί λόγο επιστροφής στην πλήρη άγνοια. Ένας από τους λόγους για να εμπλακεί κάποιος σε συζητήσεις με νέους ανθρώπους και με το κοινό που ενδιαφέρεται για τις νευροεπιστήμες, είναι ότι οι νευροεπιστήμονες διαφωνούν ακόμα για πολλά κεντρικά αξιώματα του πεδίου τους. Συνήθως τα ΜΜΕ εστιάζουν σε μεμονωμένες ανακαλύψεις ενώ θα ήταν καλύτερο να εστιάσουν στην επιστήμη ως διεργασία. Μία διεργασία που διαποτίζεται από αβεβαιότητα και διαφωνία.


ΚΑΘΗΜΕΡΙΝΗ ΕΦΗΜΕΡΙΔΑ¨"ΚΥΚΛΑΔΙΚΗ": «Μας έσωσαν και πάλι οι Έλληνες»\nΗ ψευδαίσθηση του Αυγούστου (οριακή πτώση στο 6%) δεν είναι ικανή να σώσει την παρτίδα του καλοκαιριού – Μείον 11% η φετινή κίνηση για τους καλοκαιρινούς μήνες με τους περίπου 201.000 επισκέπτες μέσω των πλοίων να αποτελούν το χειρότερο ρεκόρ από το «καταραμένο 2004» - τι αναφέρει ο Λευτέρης Στρατούρης, πρόεδρος των ξενοδόχων Νάξου για το καλοκαίρι που μας πέρασε αλλά και τι προβλέπεται για το 2013\nΑχ αυτοί οι αριθμοί. Έχουν φτιαχτεί για έναν και μοναδικό στόχο. Να μπορούν με τον κατάλληλο χειρισμό να αποδώσουν μέρος της πραγματικότητας. Μπορεί και την ίδια. Η ουσία είναι ότι ανάλογα με το πώς θα παρουσιάσεις τους αριθμούς μπορείς στο τέλος να χαμογελάς ή να κλαίς. Είναι απλά στο χέρι σου… Το φετινό καλοκαίρι είναι ένα βήμα πριν από την ολοκλήρωσή του. Θεωρητικά έχει πέσει η αυλαία από τη στιγμή που το ημερολόγιο έδειξε 1η Σεπτεμβρίου. Το πρώτο κουδούνι στα σχολεία μας έβαλε στην… τάξη καθώς το ωράριο των περισσοτέρων από εμάς διαφοροποιείται. Οι μητέρες περνούν πλέον περισσότερο χρόνο στο σπίτι κοντά στα παιδιά, τα οποία όμως άφησαν στην άκρη τους ανέμελους μήνες και πλέον κινούνται ανάμεσα στις σχολικές αίθουσες, τα φροντιστήρια είτε αυτά είναι ξενόγλωσσα είτε λειτουργούν ως βοήθημα για το σχολείο και βέβαια τα γυμναστήρια… Οι μόνοι που κυκλοφορούν στους δρόμους και θυμίζουν κάτι από το καλοκαίρι είναι διάφορα γκρουπ κυρίως ηλικιωμένων βορειοευρωπαίων που έχουν την άνεση χρόνου να δουν με την ησυχία τους τις ομορφιές της Ελληνικής γης…\nΑυτά ως γενικό πρόλογο. Γιατί αυτό που μας ενδιαφέρει είναι να δούμε τι έγινε το φετινό καλοκαίρι όσον αφορά την Νάξο. Μία σεζόν που ξεκίνησε με τους χειρότερους οιωνούς καθότι μιλούσαμε για μία χώρα που βρίσκονταν στα πρόθυρα της χρεοκοπίας, με δύο συνεχόμενες εκλογικές αναμετρήσεις, με email από το εξωτερικό όπου όλοι αναρωτιόντουσαν εάν είχαμε να φάμε και βέβαια Πανευρωπαϊκό πρωτάθλημα ποδοσφαίρου στα γήπεδα Πολωνίας – Ουκρανίας και Ολυμπιακούς Αγώνες. Ο απολογισμός της σεζόν για την Νάξο εάν βάλουμε τους αριθμούς κάτω, τελικά δεν είναι κακός… Ο Αύγουστος που θεωρείται ο πιο σημαντικός μήνας για την σεζόν στην Ελλάδα κυμάνθηκε περίπου στα περσινά επίπεδα. Η μείωση είναι της τάξης του 6% που μεταφράζεται σε απόλυτους αριθμούς σε έλευση περίπου 5.500 επισκεπτών σε σχέση με το καλοκαίρι του 2011. Σιγά, θα πείτε. Σε μία χρονιά κρίσης όπου όλοι κοίταζαν να δουν πως θα βάλουν στην άκρη έστω κι ένα ευρώ, με τα ειδησεογραφικά πρακτορεία στην Ευρώπη να μιλούν με τα χειρότερα λόγια και τα ταξιδιωτικά πρακτορεία να είναι ένα βήμα πριν από την κατάρρευση, η Νάξος κράτησε τις δυνάμεις της, αλλά για το μήνα Αύγουστο. Μήνας που κατά γενική ομολογία θεωρείται αυτός που … καλύπτει τα σπασμένα των προηγούμενων μηνών ώστε να μπει και κάτι στην άκρη. Με βάση λοιπόν τους αριθμούς ο φετινός Αύγουστος ήταν ο τρίτος χειρότερος από το 2000 με αφίξεις που άγγιξαν τους 86 χιλιάδες επισκέπτες ενώ το αρνητικό ρεκόρ ανήκει στο …καταραμένο καλοκαίρι του 2004 όταν είχαμε λιγότερους από 80 χιλιάδες. Σημείο αναφοράς αποτελεί το γεγονός ότι οι κατάπλοι ήταν μόλις 366 ενώ προκαλεί αίσθηση ότι το 2000 τα πλοία που έδεσαν στο λιμάνι της Νάξου ήταν 905 (!!!)\nΧάθηκε το 1/3\nΚαι πάμε στο συγκεντρωτικό του καλοκαιριού…. Με βάση το τι είδαμε το φετινό καλοκαίρι η κίνηση μέσω των αφίξεων με πλοία πέρασε οριακά τις 200.000 επιβάτες που αποτελεί σε σχέση με πέρυσι πτώση της τάξης του 11%. Και σημαντικό ρόλο έχει παίξει όχι ο Ιούνιος αλλά ο Ιούλιος που σε σχέση με το 2011 είχε πτώση της τάξης του 15%. Όμως είχαμε και χειρότερες καταστάσεις. Όπως αυτή του 2004 (ας είναι καλά οι Ολυμπιακοί Αγώνες) όπου οι επισκέπτες δεν πέρασαν τους 200.000 (μόλις 198.939) ενώ το καλύτερο ρεκόρ για καλοκαιρινή περίοδο ανήκει στο 2001 όταν στην Νάξο αυτό το τρίμηνο βρέθηκαν 295.153 επισκέπτες. Δηλαδή 11 χρόνια αργότερα έχει χαθεί κάτι λιγότερο από το 1/3 των επισκεπτών. Και επειδή είπαμε ότι μας αρέσουν οι αριθμοί πρέπει να σημειώσουμε ότι αυτοί οι επισκέπτες ήρθαν στο νησί με 1768 κατάπλους ενώ το απόλυτο ρεκόρ ανήκει στην καλοκαιρινή περίοδο του 2003 όταν στο λιμάνι της Νάξου έδεσαν 2.272 δρομολόγια (!!!) Νούμερα που προκαλούν ίλιγγο αλλά είναι όπως το μεταφράζει ο καθένας από εμάς… Σήμερα μπορεί να έχουμε το τεράστιο Delos που μεταφέρει ακόμη και 2500 επισκέπτες ανά ταξίδι ενώ τότε είχαμε πλοία όπως το «Δημητρούλα» που και πολλές ώρες έκανε για να φτάσει στο Πειραιά και λίγους επιβάτες είχε…\nΑυτά μας τους αριθμούς… Πάμε στην αίσθηση που μας άφησε όλο αυτό το καλοκαίρι. Λένε ότι η τελευταία πράξη είναι αυτή που αφήνει και την καλύτερη γεύση. Δεν είναι λίγοι αυτοί που θεωρούν ότι σώθηκε η παρτίδα απλά και μόνο γιατί ήρθε κόσμος τον Αύγουστο. Πόσο όμως επηρεάζει την πραγματική οικονομία του νησιού αυτή η μείωση του 6 ή του 11% (εάν μιλάμε για το σύνολο;) Αρκετοί άνθρωποι που κινούνται στην παραλία αναφέρουν ότι η κίνηση δεν βοήθησε στα μαγαζιά και μάλιστα η πτώση έφτασε ακόμη και στο 40%. Όσοι κάθισαν προσπάθησαν να καταναλώσουν το ελάχιστο δυνατόν ενώ δεν ήταν λίγοι αυτοί που επέλεξαν να φιλοξενηθούν από φίλους άρα δεν είχαν επαφή με τα καταλύματα. Όπως και αρκετοί ήταν αυτοί που προτίμησαν την αγορά προϊόντων από το Super Market ώστε να αποφύγουν εξόδους για φαγητό. Άρα από τη στιγμή που δεν πλήρωναν ξενοδοχείο ή φαγητό σε εστιατόριο μπορούσαν να μειώσουν ακόμη περισσότερο το κόστος των διακοπών τους… ζητήσαμε την άποψη του Λευτέρη Στρατούρη, προέδρου της Ένωσης Ξενοδόχων Νάξου που μας τόνισε ότι « η καλύτερη χρονική περίοδος για την Νάξο – όπως είναι παραδοσιακά – ήταν αυτή από τις 20 Ιουλίου έως τις 20 Αυγούστου. Αλλά κι εκεί η πτώση είναι της τάξης του 10 – 15%... Αυτό που μας πόνεσε πάρα πολύ ήταν ο Μάιος όπου η πτώση ήταν της τάξης του 75% ενώ έως και τα μέσα Ιουλίου κινούμαστε σε μία πτώση της τάξης ακόμη και του 50%. Με τέτοια νούμερα λοιπόν ο Αύγουστος δεν μπορεί να σώσει τίποτα. Συν τοις άλλοις είχαμε μειωμένα αεροπορικά δρομολόγια, τα τουριστικά γραφεία με τις ανταποκρίσεις από Μύκονο και Σαντορίνη ήταν της τάξης του 50% και οι δύο εκλογές μπορεί να έφεραν κόσμο αλλά δεν φάνηκε πουθενά. Χάθηκε μέσα στη γενικότερη πτώση»\nΟ κ. Στρατούρης μάλιστα δεν διστάζει να κάνει μία πρόβλεψη και για το ερχόμενο καλοκαίρι με βάση τα σημερινά στοιχεία λέγοντας «του χρόνου δεν θα έχουμε εκλογές, Ολυμπιακούς Αγώνες ή τουρνουά ποδοσφαίρου. Αλλά έχουμε ένα τεράστιο μειονέκτημα. Το Πάσχα των Καθολικών απέχει κοντά 40 ημέρες σε σχέση με αυτό των Ορθοδόξων. Στις 31 Μαρτίου είναι το ένα, στις 5 Μαΐου είναι το άλλο. Κάτι που σημαίνει ότι θα χάσουμε και πάλι τον Απρίλιο και τον Μάιο. Και τα γραφεία μας λένε ότι έως τις 20/06 ου 2013 οι κρατήσεις είναι μειωμένες κατά 10% σε σχέση με τις φετινές την ίδια περίοδο. Άρα τι κάνουμε; Το ευχάριστο είναι ότι το κλίμα στην Ευρώπη αντιστρέφεται σιγά σιγά. ΟΙ γερμανοί μας κοιτάζουν και πάλι με καλό μάτι ενόψει του 2012 αλλά πρέπει να δουλέψουμε ακόμη περισσότερο ώστε να μην ζήσουμε ανάλογη χρονιά όπως η φετινή. Μπορεί η πληρότητα να είναι μειωμένη με βάση τις αφίξεις κατά 10 ή 15% αλλά με βάσεις τις εισπράξεις η κατάσταση δεν είναι καλά. Μου είπαν ξενοδόχοι ότι τον Αύγουστο έριξαν τις τιμές σε επίπεδα Ιουνίου και Μαΐου απλά για να γεμίσουν, κάτι που δεν είχαν κάνει ποτέ στο παρελθόν. Ναι τα καλά ξενοδοχεία κι αυτά που πρόσφεραν υψηλής ποιότητας υπηρεσίες δεν είχαν σημαντική μείωση και μπορεί να δούλεψαν και καλύτερα από πέρυσι. Αλλά για τα ξενοδοχεία ή δωμάτια που κινούνται στον μέσο όρο, η χρονιά ήταν δύσκολη».\nΠοιοι ήταν αυτοί που επισκέφθηκαν την Νάξο; Ο κ. Στρατούρης δεν κρύβεται λέγοντας «για μία ακόμη χρονιά οι έλληνες ήρθαν τον Αύγουστο και μας έσωσαν. Προσπάθησαν να γεμίσουν τις μπαταρίες τους από όλη αυτή την κατάσταση και να ετοιμαστούν για τον δύσκολο χειμώνα. Γκρίνιαξαν αλλά ήρθαν. Και πρέπει να τους κρατήσουμε. Ζητήσαμε από το Δήμο να μισθώσει χώρους ώστε να προβάλουμε διαφημιστικό υλικά μέσω των Mall και των Super Market Carrefour καθόλη τη διάρκεια της χρονιάς. Ελπίζουμε να γίνει γιατί το έχουμε ανάγκη. Εκτός από Έλληνες είχαμε Σκανδιναβούς, Ιταλούς, Γάλους και Γερμανούς μ’ αυτή τη σειρά. ΟΙ γερμανοί που μας κάλυπταν την χαμηλή περίοδο δυστυχώς δεν ήρθαν φέτος. Αντίθετα είχαμε λίγους Αυστραλούς…. Σημαντικό ρόλο στην έλευση των επισκεπτών έπαιξε η Ένωση Αγροτικών Συνεταιρισμών με την διαφήμιση που έκανε για το νησί και διάφοροι ιδιωτικοί φορείς. Επίσης για τους Έλληνες έπαιξε ρόλο ο Αρναούτογλου, Αρκετοί ήταν αυτοί που ήθελαν δωμάτια κοντά στο χώρο όπου είχε το beach bar όπως μου είπαν… Ήταν εδώ από τον Μάιο και έπαιξε αρκετά στα κανάλια. Οπότε ακούστηκε το νησί»\nΤο τρίμηνο του καλοκαιριού από το 2007 έως και το 2012\nΟ Αύγουστος μέσα από αριθμούς από το 2000 έως και το 2012\nΧρονιά Αποβιβ Επιβιβ ΙΧ Δ/Κ Δ/Χ Κατάπλοι\n2000 130.918 78.249 8.907 - 1.118 905\n2001 144.010 148.388 9.798 - 1.230 692\n2002 98.566 104.022 9.754 - 934 788\n2003 103.749 108.659 10.493 - 834 823\n2004 75.667 89.637 7.992 - 821 684\n2005 108.569 118.631 9.988 - 886 573\n2006 98.754 106.588 9.975 3.553 912 548\n2007 103.012 115.762 10.603 3.357 951 628\n2008 100.278 110.539 10.598 3.376 755 558\n2009 96.653 106.009 9.695 3.011 823 450\n2010 83.821 96.505 8.044 2.765 735 393\n2011 91.435 101.930 8.524 3.005 540 375\n2012 85.882 94.605 8.109 2,772 665 366\nΑναρτήθηκε από ΚΥΚΛΑΔΙΚΗ στις 11:18 π.μ.


[email protected] (Enikonomia.gr) http://www.enikonomia.gr/economy/135149,i-oikonomiki-drastiriotita-ypochorise-to-v-trimino-perysi-logo-to.html http://media.enikonomia.gr/data/photos/resized/125_135149_cca0f65389-851ff9ca7e95ff4f.jpg Στη διατήρηση των κεφαλαιακών περιορισμών αποδίδει την υποχώρηση της οικονομικής δραστηριότητας κατά το β΄ τρίμηνο του 2016 η Τράπεζα της Ελλάδος. 1/14/2017 6:14:00 PM 1/14/2017 6:14:00 PM\nδημοσιεύθηκε: 14/01/2017 18:14\nΣτη διατήρηση των κεφαλαιακών περιορισμών αποδίδει την υποχώρηση της οικονομικής δραστηριότητας κατά το β΄ τρίμηνο του 2016 η Τράπεζα της Ελλάδος.\nΟπως σημειώνεται στην Επισκόπηση του Χρηματοπιστωτικού Συστήματος, oι δυσμενείς επιπτώσεις των κεφαλαιακών περιορισμών στην οικονομία, αν και ηπιότερες σε σχέση με τις αρχικές εκτιμήσεις, επιδρούν αρνητικά στα οικονομικά μεγέθη.\nΣυγκεκριμένα, η οικονομική δραστηριότητα το β΄ τρίμηνο του 2016 παρουσίασε κάμψη κατά 1,1% σε ετήσια βάση, κυρίως λόγω της υποχώρησης της ιδιωτικής κατανάλωσης (-1%), γεγονός που αποδίδεται από την ΤτΕ εν μέρει στη διατήρηση των κεφαλαιακών ελέγχων, καθώς και στην αύξηση των φορολογικών συντελεστών. Ωστόσο η ΤτΕ σημειώνει ότι με βάση τα στοιχεία του γ΄ τριμήνου η τάση αυτή δείχνει σημάδια αντιστροφής.\nΒελτίωση στις τράπεζες\nΑντίθετα η ΤτΕ κρίνει θετική την επίδραση των capital controls στο τραπεζικό σύστημα. Η επιβολή των περιορισμών, σημειώνει, συνέβαλε αποφασιστικά στη βελτίωση της ρευστότητας μέσω της συγκράτησης της εκροής καταθέσεων και της φυγής των κεφαλαίων στο εξωτερικό.\nΗ ανακεφαλαιοποίηση τραπεζών και η επαναφορά του waiver, σε συνδυασμό με τη σταθεροποίηση της οικονομίας, οδήγησαν σε σταδιακή αποκατάσταση της εμπιστοσύνης των καταθετών και επέτρεψαν τη σταδιακή χαλάρωση των αρχικών περιορισμών.\nΕτσι, μετά τη μεγάλη μείωση κατά 24% των καταθέσεων στο πρώτο εξάμηνο του 2015 στην περίοδο που ακολούθησε μετά την εφαρμογή των ελέγχων στην κίνηση κεφαλαίων έως τον Σεπτέμβριο του 2016 οι καταθέσεις αυξήθηκαν κατά 2%.\nΗ ολοκλήρωση της πρώτης αξιολόγησης και η χαλάρωση των capital controls ενίσχυσαν περαιτέρω τον ρυθμό επιστροφής των καταθέσεων, ο οποίος την περίοδο από τον Μάιο έως τον Σεπτέμβριο του 2016 ανήλθε σε 1,4%. Οι παραπάνω θετικές εξελίξεις είχαν ως άμεση επίδραση τη σημαντική υποχώρηση της άντλησης ρευστότητας του εγχώριου τραπεζικού συστήματος από την παροχή ρευστότητας του ευρωσυστήματος.\nΕπιπροσθέτως, η διεύρυνση χρήσης των ηλεκτρονικών μέσων πληρωμής από τα νοικοκυριά και τις επιχειρήσεις, που ακολούθησε μετά την επιβολή των κεφαλαιακών περιορισμών, διατηρήθηκε και συνέβαλε στα αυξημένα έσοδα προμηθειών των ελληνικών τραπεζών.\nΤέλος, σε ό,τι αφορά την πλήρη άρση των ελέγχων στην κίνηση κεφαλαίων, που είναι κρίσιμη για την ανάκαμψη της οικονομίας, αυτή θα εξαρτηθεί από μια σειρά παραγόντων. Ειδικότερα, η ολοκλήρωση της δεύτερης αξιολόγησης της νέας Σύμβασης Χρηματοδοτικής Διευκόλυνσης, καθώς και η διασφάλιση της βιωσιμότητας του δημόσιου χρέους είναι σημαντικά βήματα για τη συμμετοχή της Ελλάδος στο πρόγραμμα ποσοτικής χαλάρωσης της ΕΚΤ.\nΟι εξελίξεις αυτές, εφόσον ολοκληρωθούν με επιτυχία, θα συμβάλουν περαιτέρω στην παγίωση της εμπιστοσύνης και την ενίσχυση της οικονομικής ανάκαμψης, επιτρέποντας τη σταδιακή άρση των κεφαλαιακών περιορισμών.\n#capital controls #οικονομία #ΤτΕ


Χρυσή Αυγή η δίκη: Δίκη Χρυσής Αυγής: Πρόκληση από «αντιφασίστα» μάρτυρα - Δήλωσε ότι δεν γνωρίζει την άνανδρη δολοφονία στο Νέο Ηράκλειο!\nΔίκη Χρυσής Αυγής: Πρόκληση από «αντιφασίστα» μάρτυρα - Δήλωσε ότι δεν γνωρίζει την άνανδρη δολοφονία στο Νέο Ηράκλειο!\nΜόνιμη επωδός της κατάθεσής του ήδη από την προηγούμενη συνεδρίαση, ήταν ότι καταδικάζει τη βία.\nΚατά τα λοιπά, ο μάρτυρας προσπάθησε να παρουσιάσει τον εαυτό του ως «ειδήμονα» σχετικά με τα ζητήματα της περιοχής του Αγίου Παντελεήμονα και γνώστη περιστατικών που δείχνουν την εμπλοκή της Χρυσής Αυγής σε έκνομες ενέργειες. Τελικά όμως περιορίστηκε να πει ότι τα περιστατικά βίας μεταναστών τα οποία καταγγέλλει, δεν προέρχονται από προσωπική του γνώση, δηλαδή δεν υπήρξε αυτόπτης μάρτυρας αυτών, αλλά τα πληροφορήθηκε από τις εφημερίδες και το διαδίκτυο χωρίς να έχει κάποιο περαιτέρω στοιχείο στην κατοχή του!\nΕπιπλέον, παρόλο που ρωτήθηκε επισταμένα από το Δικαστήριο, ο Κούρκουλας δεν μπόρεσε να στοιχειοθετήσει τη σύνδεση αυτών των φερόμενων υποθέσεων με την Χρυσή Αυγή και την Κοινοβουλευτική της Ομάδα.\nΧαρακτηριστικό παράδειγμα αυτού, είναι περιστατικό εμπρησμού παράνομου τζαμιού από αγνώστους στην περιοχή του Αγίου Παντελεήμονα τον Οκτώβριο του 2010. Ο μάρτυρας ισχυρίστηκε ότι στο συμβάν εμπλέκεται δήθεν η Χρυσή Αυγή και αυτό αποδεικνύεται από το γεγονός ότι έξω από το κτίριο κολλήθηκαν αυτοκόλλητα της Ελληνικής Αυγής για την Αθήνα με υποψήφιο τότε τον Νικόλαο Γ. Μιχαλολιάκο.\nΡωτήθηκε όμως από συνήγορο υπεράσπισης:\n«Δ: Γνωρίζετε πότε τοποθετήθηκαν τα αυτοκόλλητα στην εξωτερική πλευρά του χώρου προσευχής;\nΔ: Άρα πώς γνωρίζετε ότι τοποθετήθηκαν από τους δράστες του εμπρησμού την ώρα που προέβαιναν στην πράξη τους;\nΜ: Δεν το γνωρίζω, υπόθεση κάνω.»\nΕπίσης, ο Κούρκουλας κατέθεσε και για το περιστατικό των επεισοδίων που έγιναν στην πλατεία Κολοκοτρώνη στις 02-02-2008. Ο μάρτυρας ισχυρίστηκε ότι δεν μπορεί να θυμηθεί πού θα συγκεντρώνονταν τα μέλη της "Κίνησης Απελάστε το Ρατσισμό" εκείνη την ημέρα ούτε την ώρα που πραγματοποιήθηκαν τα επεισόδια! Η αλήθεια είναι ότι ο μάρτυρας θυμόταν πολύ καλά, απλά δεν ήθελε να παραδεχθεί ότι τα επεισόδια έγιναν κατόπιν επίθεσης εκ μέρους των αναρχικών, καθώς η "Κίνηση Απελάστε το Ρατσισμό" της οποίας ηγείται, είχε βγάλει τότε δελτίο Τύπου όπου έλεγε ότι τα μέλη της θα συγκεντρωθούν στην πλατεία Κολοκοτρώνη με σκοπό να ματαιώσουν την εκδήλωση για την επέτειο των Ιμίων. Τα επεισόδια έγιναν στις 11 το πρωί και όχι στις 5 το απόγευμα όπως υποστήριξε ο μάρτυρας, την ώρα που πολυπληθείς ομάδες οπλισμένων αναρχικών πραγματοποίησαν επίθεση εναντίον Χρυσαυγιτών προσπαθώντας να τους εκδιώξουν από την πλατεία Κολοκοτρώνη.\nΗ δίκη συνεχίζεται με το υπόλοιπο της κατάθεσης του Κούρκουλα στο Εφετείο Αθηνών, την Δευτέρα 26 Ιουνίου 2017


1η Ημερίδα για το Σύνδρομο Γονικής Αποξένωσης, το Διαζύγιο & την Παιδική Κακοποίηση: Ψυχολογικές & Νομικές Επιπτώσεις | socialpolicy.gr\nΗ 1η Ημερίδα για το Σύνδρομο της Γονικής Αποξένωσης ή Αλλοτρίωσης, το Διαζύγιο και την Παιδική Κακοποίηση: Ψυχολογικές & Νομικές Επιπτώσεις, διοργανώνεται από την Brain Matters Institute και την Δρ. Αλεξάνδρα Πενταράκη* και τελεί Υπό την Αιγίδα του Δήμου Θεσσαλονίκης.\nΘα δοθεί Πιστοποιητικό Συμμετοχής με αναγραφόμενες τις ώρες της Ημερίδας (από τις 09:30-21:00).\nΦΟΡΜΑ ΣΥΜΜΕΤΟΧΗΣ-ΗΜΕΡΙΔΑ ΓΟΝΙΚΗΣ ΑΠΟΞΕΝΩΣΗΣ\n*Για εκείνους που έχουν ήδη εγγραφεί δεν χρειάζεται να συμπληρώσουν την νέα φόρμα εγγραφής.\n**Κατά την διάρκεια της δια ζώσης παρουσίασης θα τηρηθούν όλα τα μέτρα υγιεινής όπως αυτά παρέχονται από τον ΠΟΥ & τον ΕΟΔΥ.\n***Δυνατότητα παρακολούθησης της Ημερίδας εξ αποστάσεως για όσους θέλουν να την παρακολουθήσουν από το σπίτι τους και βρίσκονται εκτός Θεσσαλονίκης.\n*Δρ. Αλεξάνδρα Πενταράκη PhD, CPsychol, AFBPsS\nTags: γονείςενδοοικογενειακή βίαημερίδες socialpolicy.grκακοποίησηπαιδιάψυχολογία socialpolicy.gr\nΚαλησπέρα σας συγχαρητήρια για όλο αυτό που κάνετε είναι πάρα πολύ σοβαρό!! Έιδα τα ΠΑΙΔΙΆ μου μετά από 9 μήνες…δεν τηρούν τής δικαστικές αποφάσεις.. καταστρέφουν τα παιδιά μας με το να μας αποξενονουν από αυτά!!! Πρέπει να συγκεντρωθούν αυτές η Κυρίες όχι όλες…. αλλά πάρα πολλές..δεν τιρουν την επικοινωνία μας τέρμα σε όλο αυτό το κακό που κάνουν στα ΠΑΙΔΙΆ μας… χωρίζουμε αν φτάσουμε σε αυτό το σημείο.. αλλά σάν ζευγάρι όχι ποτέ σαν ΓΟΝΕΊΣ!!!


Τα Θέματα και οι Εισηγητές του Συνεδρίου ήταν:\n1. «Δυναμικό και σύγχρονο Προσκοπικό Πρόγραμμα», Εισήγηση: Κ. Βεργίτσης\n2. «Η οργανωτική ταυτότητα μιας σύγχρονης Κίνησης», Εισήγηση: Ξ. Σπιταδάκης\nΟι εισηγήσεις, μαζί με τις προτάσεις από τον προσυνεδριακό διάλογο των Περιφερειακών Εφορειών, καθώς και η πρόταση του ενήλικου στελέχους της Π.Ε. Κέρκυρας Αθ. Τσουκαλά, συγκεντρώθηκαν από την Οργανωτική Επιτροπή του Συνεδρίου (Ο.Ε.Σ.) και γνωστοποιήθηκαν στους συνέδρους, με την Ανακοίνωση Γ.Ε. 48-4/7.4.2022.\nΚατά τη διάρκεια του συνεδρίου και παράλληλα με τις ομιλίες των εισηγητών, πραγματοποιήθηκαν τέσσερις παρουσιάσεις, με το ακόλουθο περιεχόμενο:\nΠαρουσίαση των Πορισμάτων του 1ου Πανελλήνιου Φόρουμ Νέων, από τα μέλη της ομάδας του Φόρουμ, Α. Τζέκα και Α. Χρυσοστόμου\nΠαρουσίαση για τον Στρατηγικό Σχεδιασμό του Σ.Ε.Π., από το μέλος της Ο.Ε.Σ. και Αναπληρωτή Έφορο Διεθνών Σχέσεων Γ.Ε. Χρ. Χατζηδιαμαντή\nΠαρουσίαση για τις δράσεις περιπέτειας και τη σημασία τους για το Προσκοπικό Πρόγραμμα, από το μέλος της Ο.Ε.Σ. και Π.Ε. Ανατολικής Αττικής Κλ. Τοσουνίδη\nΠαρουσίαση με θέμα «Προσκοπισμός. Η αβάσταχτη ελαφρότητα του σήμερα», από τον επικοινωνιολόγο κ. Α. Θεοδωρακόπουλο.\nΕπίσης, την πρώτη ημέρα του συνεδρίου πραγματοποιήθηκαν οι απονομές Προσκοπικών Παρασήμων Αργυρού Φοίνικα και Μεταλλίων Προσκοπικής Αξίας.\nΜετά από τις ομιλίες των εισηγητών, ακολούθησε συζήτηση σε 6 Κύκλους. Τη δεύτερη ημέρα του Συνεδρίου, οι προτάσεις των 6 Κύκλων συζητήθηκαν στην ολομέλεια, η οποία κατέληξε στα πορίσματα του Συνεδρίου.\nΘέμα 1: «Δυναμικό και σύγχρονο Προσκοπικό Πρόγραμμα»\nΤο Συνέδριο επιβεβαίωσε την αναγκαιότητα για αναθεώρηση του Προσκοπικού Προγράμματος, η οποία θα πρέπει να γίνει με τρόπο μεθοδικό και οργανωμένο και με τη συμμετοχή και την εμπλοκή όλων και ειδικά των νέων. Η σχετική μεθοδολογία παρέχεται από το εργαλείο GPS του Παγκόσμιου Οργανισμού της Προσκοπικής Κίνησης (W.O.S.M.). Το Συνέδριο αναγνώρισε επίσης ως προτεραιότητες την Ενιαία Διάσταση που θα πρέπει να έχει το Προσκοπικό Πρόγραμμα για όλους τους Κλάδους, την επανεξέταση του συστήματος των ηλικιακών Τμημάτων, τη θεώρηση του Προσκοπικού Προγράμματος ως Εκπαίδευση για τη Ζωή και την ανάγκη για ένα νέο προσωπικό Πρόγραμμα Προόδου για όλα τα Τμήματα, διατυπώνοντας αρκετές και ενδιαφέρουσες ιδέες.\nΘέμα 2: «Η οργανωτική ταυτότητα μιας σύγχρονης Κίνησης»\nΤο Συνέδριο επιβεβαίωσε τις προτεραιότητες για μεγαλύτερη συμμετοχή, εμπλοκή και ενδυνάμωση των νέων, για ένα σύγχρονο πλαίσιο στην οργάνωση και λειτουργία του Σ.Ε.Π., για την ενίσχυση του ρόλου της Γενικής Συνέλευσης ως συλλογικού οργάνου χάραξης στρατηγικής, για αλλαγές και προσαρμογές του Οργανισμού και των Κανονισμών, για μία σύγχρονη εικόνα της Κίνησης, για καλύτερη αξιοποίηση πόρων και για σύγχρονα Προσκοπικά Κέντρα και Εστίες. Το Συνέδριο αναγνώρισε ότι χρειάζεται μεγαλύτερη συμμετοχή και αντιπροσώπευση των γυναικών και των νέων, η οποία όμως θα πρέπει να επιτευχθεί με τρόπο όχι κανονιστικό, αλλά με την ενθάρρυνση και τη δημιουργία κατάλληλων συνθηκών.\nΕπίσης το 19ο Πανελλήνιο Προσκοπικό Συνέδριο υιοθέτησε έκτακτο πόρισμα του 1ου Πανελλήνιου Προσκοπικού Φόρουμ Νέων, για την πολεμική σύρραξη στην Ουκρανία, το οποίο και ενέκρινε ως ψήφισμα.\nΤα πορίσματα του 19ου Πανελλήνιου Προσκοπικού Συνεδρίου εγκρίθηκαν από το Δ.Σ. στη συνεδρίαση της 17.04.2022 και θα παρουσιαστούν στην προσεχή 46η Τακτική Γενική Συνέλευση του Ιδρύματος Σ.Ε.Π., σύμφωνα με τα προβλεπόμενα από τον Κανονισμό Διοίκησης.\nΕπισυνάπτεται το πλήρες κείμενο των πορισμάτων του Συνεδρίου και το ψήφισμα για τον πόλεμο στην Ουκρανία.\nΣτο 19ο Πανελλήνιο Προσκοπικό Συνέδριο δήλωσαν συμμετοχή 295 ενήλικα στελέχη, από όλες σχεδόν τις Περιφερειακές Εφορείες του Σ.Ε.Π.:\nΔιοικητικό Συμβούλιο Σ.Ε.Π.\nΠΕ Ανατολικής Κρήτης\nΠΕ Ανατολικής Μακεδονίας και Θράκης\nΠΕ Ανατολικής Πελοποννήσου\nΠΕ Αποδήμων Προσκόπων\nΠΕ Βορειοδυτικής Ελλάδας\nΠΕ Δυτικής Κρήτης\nΠΕ Δυτικής Μακεδονίας\nΠΕ Κεντρικής και Δυτικής Θεσσαλίας\nΠΕ Κεντρικής Μακεδονίας\nΠΕ Νότιας Αττικής\nΠΕ Στερεάς Ελλάδας & Εύβοιας\nΠρώην Πρόεδροι Δ.Α. / Πρώην Γενικοί Έφοροι\nΦυσική παρουσία στο διήμερο του συνεδρίου είχαν 248 σύνεδροι.\nΣτην πραγματοποίηση του 19ου Πανελλήνιου Προσκοπικού Συνεδρίου συνέβαλαν:\nΟργανωτική Επιτροπή (Ο.Ε.Σ.)\nΚ. Βεργίτσης (Α.Γ.Ε.)\nΔ. Κούτσιας (Έφ Διοίκησης Γ.Ε.)\nΧ. Χατζηδιαμαντής (Αναπληρωτής Έφορος Διεθνών Σχέσεων Γ.Ε.)\nΚλ. Τοσουνίδης (Π.Ε. Ανατολικής Αττικής)\nΓ. Μπάμπουρας (Π.Ε. Θεσσαλονίκης)\nΑ. Μυλώνη (Π.Ε. Αθηνών)\nΔ. Καλούπης (Π.Ε. Νότιας Αττικής)\nΝ. Τσεσμελόπουλος (Κ.Δ. / Σ.Ε.Π.)\nΔ. Κεφαλά (Κ.Δ. / Σ.Ε.Π.)\nΧ. Νασσόπουλος (Π.Ε. Ανατολικής Μακεδονίας και Θράκης)\nΣ. Δαγαλάκη (Α.Σ. 3ου Σ.Π. Αγίας Παρασκευής)\nΣ. Γραικού (Α.Σ. 4ου Σ.Π. Συκεών)\nΑ. Ευσταθίου (Μ.Β.Γ.Ε.)\nΚ. Καραμπάτσος (Π.Ε. Κέρκυρας)\nΜ. Πιστοφίδης (Εφ. Διοίκησης Π.Ε. Κεντρικής Μακεδονίας)\nΙ. Δεληγιαννάκης (Π.Ε. Δυτικής Κρήτης)\nΤο Διοικητικό Συμβούλιο και η Γενική Εφορεία θα εργαστούν εντατικά το επόμενο διάστημα για την υλοποίηση των πορισμάτων του 19ου Πανελλήνιου Προσκοπικού Συνεδρίου, σε εναρμόνιση με το Στρατηγικό Σχέδιο 2018-2027, προσβλέποντας σε ένα καλύτερο μέλλον του Σώματος Ελλήνων Προσκόπων. Στην προσπάθεια αυτή καλούμε όλα τα Ενήλικα Στελέχη μας να είμαστε μαζί!!!


Skoda Ξάνθη - Page 1763 of 2329 - Thrakisports\n– Συνέντευξη στην εφημερίδα «Μέτροσπορτ» παραχώρησε ο διεθνής επιθετικός Παντελής Καπέτάνος, στην οποία αποκάλυψε λοτι μετά από έξι χρόνια στη Ρουμανία φέτος θα παίξει ποδόσφαιρο στην Ελλάδα και ίσως στη Skoda Ξάνθη…\nΟ Παντελής Καπετάνος, μίλησε για την επιστροφή του στη Ελλάδα, λέγοντας ότι αυτή τη στιγμή προτεραιότητά του είναι για οικογενειακούς λόγους η Ελλάδα, γιατί στο Βουκουρέστι που είχε ελληνικό σχολείο μπορούσε να βολευτεί η κατάσταση με τον γιο του και να συνεχίσει εκεί. Όμως επειδή δεν ξέρει που θα πάει, δεν μπορεί να πάει κάπου στη Ρουμανία που να μην υπάρχει ελληνικό σχολείο και γι΄ αυτό έχει αργήσει να αποφασίσει, οπότε τη δεδομένη στιγμή, κλίνει προς την επιστροφή του στην Ελλάδα.\nΠαραδέχτηκε όσα πρώτο ανέφερε από καιρό το ThrakisportS ότι βρίσκεται σε συζητήσεις με την Ξάνθη, γιατι είναι μία πολύ καλή και οργανωμένη ομάδα, μία καλή επιλογή για αυτόν αλλά και για κάθε ποδοσφαιριστή. Θεωρεί τη Ξάνθη μια από τις δύο – τρεις ομάδες που θα τον ενδιέφεραν στην Ελλάδα, αν και ακόμα παρά τις συζητήσεις δεν έχει ολοκληρωθεί κάτι. Πάντως σε λίγες ημέρες θεωρεί λογικά ότι όλα θα τελειώσουν (μάλλον θετικά).\nΓια την πιθανή επιστροφή του στο ελληνικό ποδόσφαιρο ο Κοζανίτης επιθετικός νιώθει άγχος σα να ξεκινάει και πάλι τώρα την καριέρα του, αν και όλα αυτά τα χρόνια στην Ρουμανία πέρασε εκεί μέχρι στιγμής τα καλύτερα του χρόνια. Έπαιξε Τσάμπιονς Λιγκ, πήρε πρωταθλήματα και γενικά πέρασε πολύ ωραίες στιγμές.


Είναι πάντοτε τα παιδιά μια ευλογία του Θεού;\nΟι Γραφές είναι πολύ σαφείς ότι ο Θεός είναι παρών στη δημιουργία κάθε ανθρώπινης ύπαρξης. Η πλέον παραστατική απεικόνιση υπάρχει στον Ψαλμό 139:13-18. Το γεγονός ότι ο Θεός επόπτευε κυριαρχικά τη δημιουργία του Δαβίδ τον ενέπνευσε δοξολογία. Ο Δαβίδ επισήμανε το γεγονός ότι ο Θεός είχε σχεδιάσει τις λεπτομέρειες της ζωής του στην παρελθούσα αιωνιότητα. Στον Ιερεμία 29:11 ο Θεός επιβεβαιώνει τις σκέψεις του Δαβίδ: «Ξέρω πολύ καλά τα σχέδια που έχω κάνει για σας. Θέλω την ευημερία σας και όχι την καταστροφή σας· θέλω να σας χαρίσω το μέλλον που εσείς ελπίζετε.» (ΝΜΒ) Αυτή η αλήθεια προκαλεί φυσικά ένα καλό ερώτημα. Τι ισχύει για όσου γεννήθηκαν ως αποτέλεσμα βιασμού ή παράνομης σχέσης; Ο γονιός ή οι γονείς που ευθύνονται για το παιδί αυτό μπορεί να μην «αισθάνονται» πως το παιδί είναι μια ευλογία του Θεού αλλά το πώς έγινε η σύλληψη του παιδιού δεν σημαίνει ότι ο Θεός δεν επιτηρούσε κυριαρχικά τον σχηματισμό του στη μήτρα της μητέρας του, όπως λέει ο Δαβίδ. Ο Θεός έχει σκοπό και σχέδιο για κάθε άνθρωπο ανεξαρτήτως του τρόπου σύλληψής του. Αν αυτό δεν ήταν αλήθεια, οι Γραφές δεν θα μιλούσαν έτσι. Στην Καινή Διαθήκη διαβάζουμε ότι ο Θεός μας αγαπάει τόσο πολύ που έστειλε τον Γιο Του να πεθάνει για μας (Ιωάννης 3:16).\nΗ αγάπη αυτή είναι η ίδια αγάπη που υποχρέωσε τον Σωτήρα να διδάσκει τους μαθητές τον λόγο του Θεού και να δείξει την αγάπη Του Θεού για μας μέσω του θανάτου Του και της ανάστασής Του (Α΄ Ιωάννου 4:7-8). Δεν υπάρχει τέλος στο πόσο πολύ μας αγαπάει ο Θεός κι επιθυμεί να μας ευλογήσει. Ένας από τους σκοπούς του Θεού στη Δημιουργία του ανθρώπου ήταν η κοινωνία μας μαζί Του. Στην Α΄ Ιωάννου 4 μας λέει πως από τη στιγμή που αναγνωρίζουμε την αγάπη του Θεού, μπορούμε ν' αγαπάμε τους άλλους. Το κατά πόσον βλέπουμε κάθε παιδί ως ευλογία του Θεού εξαρτάται από το κατά πόσο ταυτιζόμαστε με τη θεώρηση του Θεού γι' αυτό το παιδί. Όταν κοιτάζουμε το κάθε παιδί με τα μάτια του Θεού, δεν υπάρχει αμφιβολία πως πρόκειται για μια δική Του ευλογία. Αν κοιτάξουμε αυτό το παιδί με τα μάτια της αμαρτίας, τότε μπορεί ν' αμφισβητούμε την ευλογία αυτή διότι στρέφουμε την προσοχή μας στο δημιούργημα και όχι στον Δημιουργό.\nΟ Θεός επιθυμεί κάθε παιδί να γεννιέται σύμφωνα με το σχέδιό Του για τη ζωή μας, κι αυτό είναι δια του γάμου. Όταν αυτό δεν συμβαίνει, δεν αποκλείεται η αγάπη και η φροντίδα του Θεού. Ο Δαβίδ συμπέρανε στον Ψαλμό 139:17 ότι οι σκέψεις του Θεού για τον λαό Του ήταν πραγματικά πολύτιμες και αναρίθμητες. Η πλέον πρακτική εφαρμογή αυτής της αλήθειας φαίνεται στο γενεαλογικό δέντρο του Χριστού, στο 1ο κεφάλαιο του Ματθαίου. Σ' αυτόν τον κατάλογο ονομάτων, αναγνωρίζουμε πρόσωπα που απέτυχαν κατά κάποιο τρόπο και πρόσωπα που γεννήθηκαν από παράνομη σχέση και αμαρτία. Αυτό δεν διέκοψε την εκπλήρωση του λόγου του Θεού ή τον ερχομό του Σωτήρα.


Βρογγίστα- Καλονέρι. - ppt κατέβασμα\nΠαρουσίαση με θέμα: "Βρογγίστα- Καλονέρι."— Μεταγράφημα παρουσίασης:\n1 Βρογγίστα- Καλονέρι\n2 ΒΡΟΓΓΙΣΤΑ Πριν μετονομαστεί σε ΚΑΛΟΝΕΡΙ ονομαζόταν ΒΡΟΓΓΙΣΤΑ και αυτό γιατί τα βράδια ακούγονταν δυνατοί κρότοι. «Βροντούσε το μέρος από τα ξωτικά» ,όπως μαρτυρούσαν οι κάτοικοι, οι οποίοι μέχρι την ανταλλαγή των πληθυσμών ήταν Τούρκοι και γηγενείς. Τη σημερινή ονομασία πήρε το χωριό από το πολύ καλό νερό του. Η παράδοση λέει ότι .για να στεριώσει το χωριό στην καινούργια τοποθεσία ζέψανε δύο τρίχρονα δαμάλια σε ένα ασημένιο αλέτρι και αφού περιχάραξαν τα σύνορα του χωριού τα έθαψαν μαζί με το αλέτρι. Σήμερα τον πληθυσμό του χωριού αποτελεί ντόπιος και προσφυγικός πληθυσμός, καθώς το διαμέρισμα Καλονερίου είναι το μοναδικό διαμέρισμα από τα έξι του Δήμου Ασκίου με προσφυγικό πληθυσμό. Κατά την περίοδο της τουρκοκρατίας, ζούσαν στο χωριό οικογένειες Τούρκων και Xριστιανών. Οι Xριστιανοί είχαν δικές τους εκκλησίες, δύο από τις οποίες σώζονται και σήμερα όπως ήταν τότε, και είναι η Αγία Παρασκευή στο κέντρο του χωριού, στην οποία την εποχή εκείνη λειτουργούσε και κρυφό σχολειό, και η Αγία Κυριακή, σε απόσταση περίπου ενός χιλιομέτρου από τον οικισμό. Το παλιό της δε εξωκλήσι, γιατί σήμερα έχει χτιστεί και καινούργιο, χρονολογείται όπως και της Αγίας Παρασκευής πάνω από τέσσερις αιώνες.\n3 Οι Τούρκοι στο χωριό είχαν τζαμί στον «Τενεκέ μαχαλά, όπως λέγονταν η γειτονιά όπου βρίσκονταν και το οποίο, μετά την αποχώρηση των Τούρκων ·και τη μετεγκατάσταση των προσφύγων στο χωριό, κατέστρεψαν οι κάτoικoι. Την ίδια εποχή στο χωριό βρισκόταν τα εξωκλήσια του Αγίου Γεωργίου και Αγίου Αθανασίου στη θέση των οποίων σήμερα δεσπόζουν καινούργιες κατασκευές αυτών, αφού δεν σώθηκε τίποτε από τα κτίσματα που υπήρχαν τότε. Μέχρι το 1952 η Αγία Παρασκευή εορτάζονταν ως πολιούχος Αγία του χωριού. Μετά το 1952 και μέχρι σήμερα γιορτάζεται ο Άγιος Παντελεήμονας, μεγαλόπρεπη εκκλησία στο κέντρο του χωριού μας ,που κτίστηκε στο ψηλότερο μέρος του κέντρου του χωριού και μάλιστα στη θέση όπου βρισκόταν τούρκικο σπίτι (το σπίτι του Ασλάν) που μετά την απελευθέρωση και την ανταλλαγή των πληθυσμών χρησίμευε για πολλά χρόνια ως σχολείο .\n4 Πρόσφυγες-Τούρκοι Πριν την άφιξη των προσφύγων Έλληνες και Τούρκοι ζούσαν αγαπημένοι. Αντάλλασσαν προϊόντα, επισκέψεις και έκαναν από κοινού τις δουλειές των χωραφιών. Όταν έφυγαν οι Τούρκοι ήρθαν οι πρόσφυγες: Μικρασιάτες, Πόντιοι, Θρακιώτες και Τουρκόφωνοι. Ενώθηκαν αμέσως όλοι μαζί χωρίς διακρίσεις. Από νωρίς άρχισαν να γίνονται γάμοι ντόπιων και προσφύγων Στις γιορτές συγκεντρώνονταν όλοι μαζί και γλεντούσαν. Το χωριό εξελίχθηκε και πήρε πολλά από τον πολιτισμό των προσφύγων. Η μετακίνηση των Τούρκων έγινε ήρεμα και μέχρι σήμερα απόγονοί τους επισκέπτονται το χωριό και ψάχνουν να βρουν τα σπίτια των παππούδων τους.\n5 Μαρτυρίες Πόλεμος του ‘40 Οι Γερμανοί που έμεναν στο χωριό ήταν πολύ τίμιοι και ζούσαν ειρηνικά μαζί με τους κατοίκους. Ένα θλιβερό γεγονός ήταν όταν τραυματίστηκε η Κ.Ασημένια, η οποία μου έδωσε αυτή τη συνέντευξη. Θυμάται ότι ήταν στο ποτάμι όπου εργαζόταν στα χωράφια του πατέρα της. Τότε οι Γερμανοί κατέφτασαν εξαγριωμένοι, έχοντας πληροφορίες ότι στο ποτάμι ήτανε αντάρτες. Έτσι άρχισαν να πυροβολούν παντού με αποτέλεσμα να τραυματιστεί σοβαρά. Όταν αμέσως κατάλαβαν το λάθος τους, την πήραν και την έβαλαν μέσα στο κάρο για να την πάνε στην Κοζάνη στο Νοσοκομείο για να τη σώσουν. Στο δρόμο λέει «νόμιζα ότι θα πέθαινα! Άκουγα πυροβολισμούς και νόμιζα ότι ερχότανε κατά πάνω μου» Όταν άνοιξε τα μάτια βρέθηκε μέσα σε ένα θάλαμο νοσοκομείου. Αυτό που είπε πρώτα ήταν «είμαι ζωντανή και επέζησα». Η γυναίκα αυτή ταλαιπωρήθηκε πολύ με την υγεία της αλλά μας είπε ότι οι Γερμανοί ήταν δίπλα της και τη βοηθήσανε. Η συνέντευξη πάρθηκε από την κυρία Ασημένια Φίλου, ετών 87. Οι γονείς της ήταν πρόσφυγες αλλά αυτή γεννήθηκε το 1925 και μεγάλωσε στο Καλονέρι μέχρι και σήμερα.\n6 Ιστορίες από τη γιαγιά…\nΤο Καλονέρι εκείνη την εποχή φημιζόταν για τα αξιοθέατά του όσο και για τις ιστορίες του. Το πιο φημισμένο από αυτά ήταν μια πέτρα στην τοποθεσία του κοίτου. Είχε ένα άνοιγμα μέσα από το οποίο περνούσαν οι άρρωστοι Έλληνες και Τούρκοι πιστεύοντας ότι θα γίνουν καλά. Έλεγαν ότι αν τους έσφιγγε η πέτρα και τους εμπόδιζε να περάσουν δε θα γινότανε ποτέ καλά. Πολύ κόσμος, ακόμη και από μακριά ερχότανε για να περάσει τη θαυματουργή πέτρα. Κάθε φορά που περνούσανε αφήνανε δωρεά κάποια νομίσματα. Αυτή η πέτρα σώζεται μέχρι και σήμερα. Στη συνέχεια το εξωκκλήσι της Αγίας Κυριακής έπαιζε καθοριστικό ρόλο εκείνη την εποχή. Ήταν πολύ παλιό και ο προπάππους μου διηγούνταν πολλές ιστορίες τις οποίες είχε ζήσει ο ίδιος. Οι Χριστιανοί κάτοικοι επισκέπτονταν συνέχεια την εκκλησία και την είχαν προστάτιδα στα δύσκολα χρόνια. Εκεί τελούνταν οι γάμοι γιατί στην εκκλησία της Αγίας Παρασκευής, που βρίσκονταν στο κέντρο του χωριού γίνονταν οι κηδείες. Οι Τούρκοι σέβονταν την Αγία Κυριακή και απέφευγαν να κόβουν δέντρα, γιατί πίστευαν ότι η Αγία θα τους τιμωρήσει. Αν προσέξουμε ενώ σε όλο το βουνό δεν υπάρχουν αρκετές. Οι άνθρωποι δεν ήθελαν να τις κόψουν γιατί τις θεωρούσαν κτήμα της Αγίας. Την αποκαλούσαν «Μπίσμπο» γιατί έλεγαν ότι όσες φορές παρουσιάστηκε ήταν γριούλα μαυροφόρα.\n7 Μια φορά πάλι διηγούνταν ο παππούς μου ότι υπήρχε ένα μελίσσι στην κουφάλα μιας βελανιδιάς. Ένας θείος του που είχε μελίσσια, θέλησε να πάει να το πάρει. Πήγε μαζί του ο παππούς μας με τον ξάδερφό του. Όταν έφτασαν στην Αγία Κυριακή ο καιρός ήταν θαυμάσιος. Την ώρα που ανέβηκε ο θείος να πάρει το μελίσσι ακούστηκε μια βροντή σα να έπεφτε κεραυνός. Φοβήθηκε και αμέσως κατέβηκε και είπε: «έτσι μας φάνηκε θα ανέβω να πάω να το πάρω». Το κατέβασε και το πήρε στο σπίτι. Όταν έφτασε βρήκε την κόρη του βουβή, ενώ ήταν καλά πριν, σε λίγες μέρες πέθανε. Τότε πίστεψε ότι έγινε αυτό γιατί πήρε το μελίσσι από την Αγία. Έτσι λοιπόν όλοι φοβόντουσαν την εκκλησία αυτή. Μια ακόμη παρόμοια ιστορία είναι του Αγίου Αθανασίου. Μια τουρκάλα ονειρεύτηκε τον Άγιο να της λέει να πει ελάχιστους Χριστιανούς που διέμεναν στο χωριό να πάνε να τον βγάλουνε από την περιοχή που ήταν θαμμένος. Η τουρκάλα όμως δεν το έκανε γιατί φοβότανε την αντίδραση των Χριστιανών. Την επόμενη μέρα το ίδιο πάλι αλλά σώπασε. Την τρίτη μέρα βρίσκει τον γιο της βαριά άρρωστο και τον Άγιο να της λέει ότι αν δεν το πει θα πέθαινε. Τότε λοιπόν έπιασε τους Χριστιανούς και τους τα είπε όλα, τους έδειξε το μέρος και όταν έσκαψαν βρήκαν μια εικόνα του Αγίου. Η εικόνα προσκυνήθηκε από όλο το χωριό, καθώς και από άλλα μέρη.\nΚατέβασμα ppt "Βρογγίστα- Καλονέρι."


Έρρικα Πρεζεράκου μικρή αδερφή: Δείτε για πρώτη φορά την πανέμορφη μελαχρινή μικρή της αδερφή "24/7 at hospital" - freegossip.gr\nHome / Δημοφιλή / Έρρικα Πρεζεράκου μικρή αδερφή: Δείτε για πρώτη φορά την πανέμορφη μελαχρινή μικρή της αδερφή “24/7 at hospital”\nΜπορεί να έχασε το μικρό δαχτυλάκι του δεξιού χεριού της, όμως νιώθει ευγνώμων που ο παράμεσός της συγκολήθηκε και δεν αποβλήθηκε από τον οργανισμό της.\n«Οι γιατροί μου είπαν ότι ο παράμεσός μου παραμένει ζωντανός. Και αυτό ήταν το καλύτερο νέο.\nΆρχισα να χοροπηδάω πάνω κάτω από τη χαρά μου μέσα στο νοσοκομείο» είπε η πρώην αθλήτρια του άλματος επί κοντώ και συνέχισε: «Έχω κάνει ένα χειρουργείο πέντε ωρών, όμως όλα θα πάνε καλά.\nΈχω χάσει το μικρό μου δακτυλάκι και όσα συμβαίνουν αποτελούν το τελειότερο σενάριο συγκριτικά με όσα έγιναν. Οπότε είμαι χαρούμενη…».\nΚαι τώρα που το ανακαλώ στη μνήμη μου, μόνο που το ακούω, φρικάρω. Άκουσα ένα “ντουπ” και αμέσως σήκωσα το χέρι μου. Είδα ότι ήταν σε πολλά κομμάτια, η προπέλα το είχε κάνει καινούργιο…\nΚαι τότε μπήκα ενστικτωδώς στην ενέργεια, αυτό που λέμε, της επιβίωσης. Πραγματικά χωρίς να σκεφτώ μπήκα στη διαδικασία να κολυμπήσω, να προσεγγίσω τη βάρκα για να σωθώ». Έρρικα Πρεζεράκου μικρή αδερφή\nΕΛΕΝΗ ΦΟΥΡΕΪΡΑ $: ΜΑΣ ΔΕΙΧΝΕΙ ΤΑ ΠΡΟΣΟΝΤΑ ΤΗΣ! ΑΛΛΑ ΕΜΕΙΣ ΜΕΤΡΑΜΕ ΤΙΣ ΠΛΑΣΤΙΚΕΣ ΠΟΥ ΕΧΕΙ ΚΑΝΕΙ!! (ΦΩΤΟ)\nπρώτη, πανέμορφη, της, φορά την, Έρρικα, Έρρικα Πρεζεράκου ΚΑΤ, Έρρικα Πρεζεράκου ατύχημα, Έρρικα Πρεζεράκου αδερφή, Έρρικα Πρεζεράκου μετα, Έρρικα Πρεζεράκου νοσοκομειο, Πρεζεράκου, αδερφή, για, μελαχρινή, μικρή


Η Ιταλία εμποδίζει την αποβίβαση 66 μεταναστών σε λιμάνι της\nΠρώτη καταχώρηση: Τρίτη, 10 Ιουλίου 2018, 18:04\nΤη σκληρή πολιτική για τις νέες αφίξεις μεταναστών συνεχίζει η Ιταλία, η οποία δεν επέτρεψε την Τρίτη σε εμπορικό πλοίο με ιταλική σημαία να αποβιβάσει στα ιταλικά λιμάνια 66 μετανάστες, οι οποίοι διασώθηκαν στην κεντρική Μεσόγειο, σύμφωνα με ιταλικές πηγές.\nΤο Vos Thalassa, ένα πλοίο εφοδιασμού που εξυπηρετεί πετρελαιοφόρα σκάφη στη Μεσόγειο, διέσωσε 66 ανθρώπους από την ακτή της Λιβύης.\nΑφού απομακρύνθηκε από τα ιταλικά λιμάνια, παρέδωσε τους μετανάστες στην ιταλική ακτοφυλακή.\nΕδώ και εβδομάδες η κυβέρνηση της Ιταλίας εμποδίζει τα φιλανθρωπικά σκάφη διάσωσης να φτάσουν στα λιμάνια της.\nΑνώτεροι αξιωματούχοι, κατηγορούν τις ανθρωπιστικές οργανώσεις ότι λειτουργούν ως «υπηρεσίες ταξί» για τους μετανάστες, που θέτουν σε κίνδυνο τη ζωή τους, καθώς ενθαρρύνουν το λαθρεμπόριο ανθρώπων.\nΒέβαια, το Vos Thalassa, είναι ένα ιταλικό σκάφος και όχι ένα φιλανθρωπικό πλοίο με ξένη σημαία και δεν βρισκόταν σε κάποια αποστολή έρευνας και διάσωσης.\nΑυτή είναι η πρώτη φορά που ένα ιδιωτικό ιταλικό πλοίο έχει αποκλειστεί από τα λιμάνια της πατρίδας του λόγω της πολιτικής μετανάστευσης που ακολουθεί η χώρα.\nΕν τω μεταξύ, ο διεθνής ναυτιλιακός νόμος απαιτεί από κάθε πλοίο που αντιμετωπίζει κάποιο κίνδυνο και βρίσκεται σε κατάσταση έκτακτης ανάγκης να επιστρέψει γρήγορα στην περιοχή και να προσφέρει βοήθεια.\nΙταλοί αξιωματούχοι δήλωσαν ότι το Vos Thalassa δεν χρειαζόταν να επέμβει στο περιστατικό με τους μετανάστες καθώς η ακτοφυλακή της Λιβύης είχε ειδοποιηθεί.\nΤα ιταλικά μέσα ενημέρωσης, ανέφεραν πως σύμφωνα με αξιωματούχους στην Ιταλία η ακτοφυλακή της Λιβύης ήταν πιο κοντά στο σημείο που βρίσκονταν οι 66 μετανάστες.\nΟι διασωθέντες αρχικά επιβιβάσθηκαν σε ιταλικό εμπορικό πλοίο αλλά, όταν τους ανακοινώθηκε ότι θα παραδίδονταν στην λιβυκή ακτοφυλακή, υιοθέτησαν απειλητική στάση προς το πλήρωμα.\nΟ υπουργός Μεταφορών Ντανίλο Τονινέλι, τόνισε ότι διεξάγονται έρευνες για να τιμωρηθούν όσοι μετανάστες απείλησαν το πλήρωμα του ιταλικού εμπορικού πλοίου ενώ δήλωσε υπερήφανος που η ιταλική ακτοφυλακή δεν επέτρεψε την αποβίβασή τους στο λιμάνι.\nΣημειώνεται ότι το ιταλικό πλοίο Vos Thalassa συμμετείχε επίσης σε ένα παρόμοιο περιστατικό που αφορούσε 212 μετανάστες τον Ιούνιο.\nΤελευταία ενημέρωση: Τρίτη, 10 Ιουλίου 2018, 18:04\nΣαντορινιός: Σε αυτήν την υπόθεση τίποτα δεν θα μείνει στο σκοτάδι\nΚρήτη: Στον εισαγγελέα οι 11 για το πλοίο με τους έξι τόνους χασίς


Είναι φορές που ορισμένες ιδέες ακούγονται τόσο απλές που ενδέχεται κάποιος να αναρωτηθεί «μα πως δεν το σκέφτηκα εγώ πρώτα;»\nΜια τέτοια σκέψη μπορεί να έρθει στο μυαλό στο άκουσμα της ιστορίας του Alex Tew, του ανθρώπου που αποφάσισε να γίνει εκατομμυριούχος πουλώντας pixels. Και τα κατάφερε.\nΟ Tew θα ασχοληθεί από πολύ μικρός με την «επιχειρηματικότητα» και το εμπόριο. Στην κυριολεξία από πολύ μικρός, αφού σε ηλικία 5 ετών πουλάει κόμικς στο προαύλιο του σχολείου του έναντι 5 δολαρίων, δίνοντας δώρο και μια σοκολάτα. Τα επόμενα χρόνια θα επικεντρώσει στο beatboxing, την τέχνη της παραγωγής φωνητικών ήχων με μίμηση μουσικών οργάνων, και θα γίνει γνωστός ως «A-Plus». Θα δημιουργήσει και την πρώτη ηλεκτρονική κοινότητα επί του θέματος, το HumanBeatbox.com, που θα σημειώσει ιδιαίτερη επιτυχία. Λίγα χρόνια μετά θα την πουλήσει και θα βάλει πλώρη για άλλες δραστηριότητες.\nΈχουμε πλέον φτάσει στο 2005 και ο Tew αναζητά έναν τρόπο να βγάλει λεφτά. Για την ακρίβεια, θέλει να βγάλει γρήγορα και πολλά λεφτά. Όπως χαρακτηριστικά λέει ο ίδιος «ρώτησα τον εαυτό μου κάτι απλό: πώς θα μπορέσω να βγάλω ένα εκατομμύριο δολάρια;» Βασικός του στόχος ήταν να μπορέσει να πληρώσει το τριετές πανεπιστημιακό πρόγραμμα του Nottingham University που παρακολουθούσε γύρω από το business management. Αν και για τους περισσότερους σπουδαστές αυτό θα σήμαινε να πάρουν δανεικά ή να πιάσουν μια δουλειά, ο Tew είχε έναν διαφορετικό τρόπο στο μυαλό του.\nΘα αποφασίσει, λοιπόν, κάτι που, αν και φαίνεται απλό, κανείς δεν είχε επιχειρήσει προηγουμένως να κάνει πράξη στο διαδίκτυο: να πουλήσει τα pixels μιας ιστοσελίδας για προβολή διαφημίσεων. Για αυτόν τον λόγο θα φτιάξει μια ιστοσελίδα που αποτελούνταν από ένα εκατομμύριο pixels και θα ξεκινήσει να τα πουλάει έναντι 1 δολαρίου το καθένα, σε μπλοκ των 10 × 10 (πουλούσε δηλαδή μόνο 100 pixels μαζί, ή περισσότερα). Και κάπως έτσι, μετά από 10 μέρες και με ένα αρχικό στήσιμο που του κόστισε 50 δολάρια, γεννήθηκε η «Million Dollar Homepage». Ο διαφημιζόμενος μπορούσε να χρησιμοποιήσει τα pixels για να εμφανίσει μια εικόνα της επιλογής του, ένα σλόγκαν που θα αναδυόταν όταν ο δείκτης του ποντικιού θα πήγαινε πάνω σε αυτά, καθώς επίσης και έναν υπερσύνδεσμο.\n«Κυριολεκτικά δεν είχα καθόλου χρήματα και ανησυχούσα για το πανεπιστήμιο» θα πει μετά από χρόνια. «Απλώς έκανα ένα brainstorming και κατέληξα στο συγκεκριμένο τρελό, «get-rich-quick» σχέδιο που στη συνέχεια πήρε τη δική του μορφή». Ο μοναδικός κανόνας που θα θέσει στους διαφημιζόμενος θα είναι πως τα pixels δεν μπορούν να περιέχουν διαφημίσεις ερωτικού περιεχομένου. Η υπηρεσία θα βγει «στον αέρα» στις 26 Αυγούστου του 2005 και τρεις μέρες μετά θα κάνει την πρώτη της πώληση, σε ένα φίλο του Twe που λειτουργούσε μια ιστοσελίδα γύρω από τη μουσική.\nΜέσα στις πρώτες δύο εβδομάδες θα πείσει φίλους και συγγενείς να αγοράσουν pixels, έναντι ενός ποσού που έφτανε συνολικά τα 4.700 δολάρια. Δεν θα μείνει όμως με σταυρωμένα τα χέρια και θα χρησιμοποιήσει το συγκεκριμένο ποσό για να προσλάβει ένα PR agency που θα γράψει και θα προωθήσει ένα δελτίο Τύπου για τη συγκεκριμένη προσπάθεια. Το δελτίο Τύπου θα φτάσει στον Guardian και το BBC, ενώ θα κάνει την εμφάνιση του και σε άλλους ιστοτόπους, με σχετικά αφιερώματα. Από εκεί και πέρα, η ιστοσελίδα ξεκίνησε να βγάζει 3.000 δολάρια την μέρα. Ο ίδιος θα νοιώσει τότε σαν να κερδίζει λεφτά στην monopoly.\nΜέχρι το τέλος του πρώτου μήνα, είχε φέρει έσοδα 250.000 δολαρίων και βρισκόταν στην 3η θέση της λίστας «Movers and Shakers» του Alexa, πίσω από εκείνη για την Britney Spears και το Photo District News. Στις 6 Οκτωβρίου, ο Tew θα αναφέρει ότι είχε δεχθεί συνολικά 65.000 μοναδικούς επισκέπτες. Μερικές ημέρες αργότερα, ο αριθμός θα αυξηθεί στους 100.000. Στις 26 Οκτωβρίου, δύο μήνες μετά την παρουσίαση του, το «Million Dollar Homepage» έχει διαθέσει περισσότερα από 500.900 pixels σε 1.400 πελάτες. Μέχρι την παραμονή της Πρωτοχρονιάς, δέχεται 25.000 μοναδικούς επισκέπτες κάθε ώρα και βρίσκεται στην 127η θέση του Alexa. Εκείνη τη στιγμή, είχαν πωληθεί 999.000 από τα 1.000.000 pixel.\nΤην 1η Ιανουαρίου 2006, ο Tew θα ανακοινώσει ότι επειδή η ζήτηση ήταν τόσο μεγάλη για τα τελευταία 1.000 pixels, «το πιο δίκαιο και λογικό» θα είναι να τα δημοπρατήσει στο eBay αντί να χάσει «την ακεραιότητα» της προσπάθειας «ξεκινώντας μια δεύτερη Million Dollar». Η δημοπρασία θα διαρκέσει δέκα ημέρες και θα λάβει 99 προσφορές. Η προσφορά που τελικά θα κερδίσει θα είναι εκείνη των 38.100 δολαρίων από το MillionDollarWeightLoss.com, ένα διαδικτυακό κατάστημα προϊόντων διατροφής, αν και ο Tew περίμενε τότε ότι το τελικό ποσό της προσφοράς θα ήταν υψηλότερο.\nΚάπως έτσι, η αρχική σελίδα του 1 εκατομμυρίου δολαρίων θα πραγματοποιήσει ακαθάριστο σύνολο εσόδων που ξεπερνούσε το 1 εκατομμύριο δολάρια μέσα σε πέντε μήνες. Μετά το κόστος, τους φόρους και μια δωρεά στο The Prince’s Trust, μια φιλανθρωπική οργάνωση για νέους, ο Tew υπολόγιζε τότε ότι το καθαρό κέρδος του θα ήταν 650.000 με 700.000 δολάρια.\nΜετά την επιτυχία της «Million Dollar Homepage» θα αρχίσει να αναζητά τα επόμενα βήματα του. Θα παρατήσει το κολέγιο – για το οποίο και ξεκίνησε όλη την παραπάνω προσπάθεια – μετά το πρώτο εξάμηνο, και θα μετακομίσει στο Λονδίνο. Και κάπου εκεί, θα ανακαλύψει πως δεν μπορεί να επαναλάβει την επιτυχία της σελίδας. «Η επιτυχία μπορεί στην πραγματικότητα να είναι κακή και να σας διδάξει τα λάθος πράγματα», δηλώνει σήμερα. «Σκεφτόμουν ιδέες που θα τραβούσαν την προσοχή αντί να προσφέρουν αξία».\nΜεταξύ του 2006 και του 2010, θα δοκιμάσει μια σειρά επιχειρηματικών δραστηριοτήτων και ιδεών – μεταξύ των οποίων βρίσκονταν τα Pixelotto, OneMillionPeople και PopJam – που προσπάθησαν να «εκμεταλλευτούν» την φήμη και την επιτυχία της σελίδας Million Dollar. Κατά τη διάρκεια αυτής της περιόδου, ο Tew δεν κοιμόταν καλά, δεν έτρωγε σωστά και δεν έκανε τον διαλογισμό που συνήθιζε. Έβλαψε την ψυχική του υγεία, αλλά «κανείς δεν ήθελε να ακούσει για ένα παιδί που έβγαλε ένα εκατομμύριο δολάρια και κατέληξε με κατάθλιψη».\nΧωρίς να καταφέρνει να επαναλάβει την προηγούμενη επιτυχία του, θα μετακομίσει στο Σαν Φρανσίσκο για να συνεργαστεί με τον φίλο του Michael Birch, τον ιδρυτή του Bebo, στον tech incubator Monkey Inferno, με στόχο να κάνει κάτι «τελείως διαφορετικό». Έναν χρόνο μετά θα ξεκινήσει την Calm, μια εφαρμογή με επίκεντρο τον διαλογισμό και την χαλάρωση. Ήταν τομείς που τον ενδιέφεραν από μικρό παιδί και το 2012 το νερό είχε μπει στο αυλάκι για τη δημιουργία της υπηρεσίας, παρά το ότι αρχικά οι επενδυτές δεν άκουγαν ιδιαίτερα ενδιαφέρουσα την πρόταση που τους είχε για μια «Nike του μυαλού».\nΑλλά αυτό δεν ήταν απαραίτητα κακό, δηλώνει σήμερα. «Όταν οι άνθρωποι λένε ότι η ιδέα σου είναι κάπως περίεργη ή ότι «δεν το καταλαβαίνω», αυτό μπορεί να είναι καλό. Και ήξερα στην καρδιά μου ότι αυτό ήταν το σωστό». Τώρα, αναφέρει πως η startup του έχει έσοδα εκατομμυρίων δολαρίων κάθε χρόνο και πως ο ίδιος, έχοντας περάσει από την αναπάντεχη δόξα, τον ξαφνικό πλούτο και την αναζήτηση για ακόμη περισσότερη φήμη στην αναζήτηση για ηρεμία και νόημα σήμερα βρίσκεται κάπου στη μέση όλων αυτών, κάνοντας το όνειρο του πραγματικότητα.\nΌσον αφορά στην ιστοσελίδα του 1 εκατομμυρίου, μια μελέτη του 2017 από το Πανεπιστήμιο του Χάρβαρντ διαπίστωσε ότι οι περισσότεροι από τους συνδέσμους που εμφανίζονται στα pixels είναι πλέον «νεκροί». Από τους 2.816 πρωτότυπους συνδέσμους, 547 (342.000 pixels, που πωλήθηκαν για 342.000 δολάρια) ήταν «νεκρά» και 489 (145.000 pixels, που πωλήθηκαν για 145.000 δολάρια) οδηγούσαν σε διαφορετικό domain. Η έκθεση σημείωνε, επίσης, ότι από τους υπόλοιπους συνδέσμους «η πλειονότητα δεν φαίνεται να αντικατοπτρίζει τον αρχικό τους σκοπό».


ΖΕΙΔΩΡΟΝ: Μαίνεται η φωτιά στην Εύβοια - Εκκενώθηκε ξενοδοχείο (φωτο & βίντεο)\nΣε πλήρη εξέλιξη βρίσκεται η μεγάλη πυρκαγιά που εκδηλώθηκε νωρίς το μεσημέρι στην περιοχή Φαράκλα της Βόρειας Εύβοιας και κατευθύνεται προς την κωμόπολη της Λίμνης.\nΗ εικόνα στα υπόλοιπα πύρινα μέτωπα\nΣε εξέλιξη από αργά το μεσημέρι, εξακολουθεί να βρίσκεται μεγάλη πυρκαγιά που εκδηλώθηκε αρχικά σε χορτολιβαδική έκταση στην περιοχή Σαχτούρια του Ρεθύμνου και πήρε κατεύθυνση προς τον οικισμό 'Αγιος Παύλος, ο οποίος εκκενώθηκε προληπτικά, καθώς και προς τις Μέλαμπες. Την μάχη με τις φλόγες, έχοντας να αντιμετωπίσουν τους ισχυρούς ανέμους, δίνουν πυροσβεστικές δυνάμεις αποτελούμενες από 20 οχήματα, 40 πυροσβέστες και δύο πεζοπόρα τμήματα. Οι προσπάθειες των δυνάμεων πυρόσβεσης γίνονται χωρίς την βοήθεια πτητικών μέσων που δεν μπορούν να συνδράμουν λόγω των ισχυρών ανέμων.\nΥπό μερικό έλεγχο τέθηκε η πυρκαγιά που εκδηλώθηκε σήμερα το μεσημέρι στην περιοχή Προσήλιο, του δήμου Ανατολικής Μάνης. Στην περιοχή εξακολουθούν να επιχειρούν ισχυρές δυνάμεις της Πυροσβεστικής με 14 οχήματα 38 πυροσβέστες και ένα πεζοπόρο τμήμα με 12 άτομα. Η φωτιά εξακολουθεί να καίει χαμηλή βλάστηση, χωρίς όμως να έχει απειλήσει κατοικημένες περιοχές.\nΗ φωτιά στο Ναύπλιο\nΜεγάλη πυρκαγιά ξέσπασε στην παραλιακή Ναυπλίου - Νέας Κίου λίγο πριν τη 13.00 το μεσημέρι. Στο σημείο έσπευσαν ισχυρές δυνάμεις της Πυροσβεστικής Ναυπλίου για την κατάσβεση καθώς από τους ανέμους η πυρκαγιά πήρε αμέσως διαστάσεις. Η φωτιά εκδηλώθηκε από άγνωστη μέχρι στιγμής αιτία σε αγροτική έκταση δίπλα από την γέφυρα Ραμαντάν, ενώ στο σημείο έσπευσε και ο δημαρχος Ναυπλιέων Δημήτρης Κωστούρος Η πυρκαγιά σε κάποια σημεία πέρασε τον δρόμο της παραλιακής Ναυπλίου Νέας Κίου προς τον υδροβιότοπο της περιοχής, ενώ η κυκλοφορία των οχημάτων διεκόπη από την αστυνομία.\nΠηγή: eviatop.gr, argolikeseidhseis.gr -\nΕτικέτες Εύβοια, Μάνη, Ναύπλιο, Πυρκαγιές, Ρέθυμνο


Υποψήφια για «Ολιβιέρ» η 11χρονη Κλειώ Δημητρίου – Παραθυρο\nΥποψήφια για «Ολιβιέρ» η 11χρονη ...\nΤο μιούζικαλ «Ματίλντα» οδηγεί την κούρσα των θεατρικών βραβείων Olivier και το βραβείο καλύτερης ερμηνείας σε μιούζικαλ διεκδικούν οι τέσσερις μικρές ηθοποιοί που κρατούν τον ομώνυμο ρόλο.\nΤα βραβεία Olivier αποτελούν την ύψιστη διάκριση για τους επαγγελματίες της θεατρικής τέχνης στο Λονδίνο.\nΤο μιούζικαλ, που σημείωσε τεράστια επιτυχία τη φετινή χρονιά, διεκδικεί συνολικά δέκα Ολιβιέρ, στις σημαντικότερες κατηγορίες. Οι υποψηφιότητες ανακοινώθηκαν χθες.\nΤο βραβείο καλύτερης γυναικείας ερμηνείας διεκδικούν συλλογικά οι τέσσερις μικρές πρωταγωνίστριες που κέρδισαν κοινό και κριτικούς ερμηνεύοντας διαδοχικά το ρόλο της Ματίλντα. Ανάμεσά τους, η Κλειώ Δημητρίου.\nΓεννημένη στην Κύπρο, η 11χρονη Κλειώ ζει στο Λονδίνο και ερμηνεύει ρόλους στο West End από την ηλικία των 7 ετών. Έκανε το επαγγελματικό της ντεμπούτο στη «Μελωδία της Ευτυχίας» στο London Palladium, κρατώντας το ρόλο της Gretl. Πρόσφατα έπαιξε δίπλα στους Alfie Boe και Μatt Lucas στους Άθλιους. Μαζί με τη μικρή Κλειώ, το Ολιβιέρ διεκδικούν η 10χρονη Eleanor Worthington Cox, η 12χρονη Κerry Ingram και η 11χρονη Sophia Kiely.\nΑνθυποψήφιές τους στην κατηγορία είναι οι διακεκριμένες ηθοποιοί Kate Fleetwood (London Road), Sarah Lancashire (Betty Blue Eyes) και η Scarlett Strallen (Singin’ In The Rain).\nΤο φετινό Ολιβιέρ α’ γυναικείου ρόλου διεκδικεί μεταξύ άλλων η Κριστίν Σκοτ Τόμας και α’ ανδρικού ρόλου ο Τζουντ Λο για τις ερμηνείες τους στα θεατρικά έργα «Προδοσία» και «Άννα Κρίστι», αντίστοιχα.\nΗ τελετή απονομής των φετινών θεατρικών βραβείων Olivier θα πραγματοποιηθεί στο Royal Opera House του Λονδίνου στις 15 Απριλίου.\nΕτοιμάζεται για τις Κάννες η ταινία Kod Adi Venus\nΗ Αλίκη στη χώρα των θαυμάτων της τέχνης\nΜια έκθεση η οποία παρουσιάζει πόσο το παραμύθι του Λούις Κάρολ «Η Αλίκη στη ...\nΜερόπη Μωυσέως 07/08/2012\nΟ νέος θίασος του ΘΟΚ /2014-2015\nΤο «Open Plan», η πλατφόρμα χειμερινών δράσεων και συνεργασιών του Φεστιβάλ Αθηνών Επιδαύρου, που ...\nΘΡΑΚΗ ΡΩΣΣΙΔΟΥ ΤΖΟΟΥΝΣ: Στο εργαστήριο του Μονέ\nΤο The Island Club παρουσιάζει την ατομική έκθεση της Θράκης Ρωσσίδου Τζόουνς, Στο Εργαστήριο ...


7 Ιδέες για μια όμορφη νύχτα στο σπίτι με το σύντροφο σου!\n7 Ιδέες για μια όμορφη...\nΕίναι οι συνθήκες τέτοιες που πρέπει να μείνεις σπίτι και η αποστασιοποίηση από την κοινωνία πολύ γρήγορα θα περάσει στο μυαλό σου ως την πλέον ρουτίνα σου.\nΓια να ξεφύγεις από αυτή τη σκέψη, υπάρχουν ιδέες για μια όμορφη νύχτα στο σπίτι με το σύντροφο σου, που θα κάνουν τη διαμονή σας στο σπίτι ένα ωραίο και ξεχωριστό διάλειμμα αλλά και θα ανανεώσουν τη σχέση σας.\nΣυνήθως ένα ραντεβού με το αγόρι σου, στο μυαλό σου ξεκινάει από ένα εστιατόριο, ένα κλαμπ οπουδήποτε έξω, όμως ένα ραντεβού στο σπίτι είναι και μια ευκαιρία να γνωριστείτε ακόμη καλύτερα, στον χώρο σας, στην ησυχία σας με την άνεση που τώρα έχει ο χρόνος αλλά και ο χώρος.\n7 ξεχωριστές ιδέες να περάσεις όμορφα στο σπίτι με το σύντροφο σου!\n1. Διοργάνωσε μια νύχτα με τον σύντροφο σου για επιτραπέζια παιχνίδια\nΊσως, να είσαι και εσύ λάτρεις των επιτραπέζιων παιχνιδιών. Είναι μια από τις πιο αγαπημένες ιδέες για να περάσεις όμορφα τη νύχτα με τον δικό σου. Βάλε λίγο κρασί και στρώσε το παιχνίδι. Για περισσότερο ενδιαφέρον μπορείτε να βάλετε ένα στοίχημα για το ποιος θα κερδίσει. Μερικές ιδέες είναι: χαρτιά, τάβλι, ή ένα επιτραπέζιο παιχνίδι γνώσεων.\n2. Χαλαρή και ρομαντική βραδιά Σπα\nΜια νύχτα σπα στο σπίτι μπορεί να είναι πολύ χαλαρωτική και ρομαντική αλλά και χωρίς έξοδα. Βρες δύο άνετα μπουρνούζια φτιάξε τις δικές σου μάσκες προσώπου και scrub για το σώμα. Γέμισε το μπάνιο για αφρόλουτρο. Και για ρόφημα βάλε σε μια κανάτα νερό αγγουράκια με μέντα και ότι άλλο αρωματικό θες και κάνε μια ξεχωριστή βραδιά για αναζωογόνηση και χαλάρωση.\n3. Μαγείρεψε μαζί με τον σύντροφο σου κάτι διαφορετικό\nΑυτή η ιδέα είναι ιδανική για να κάνεις ένα ραντεβού στο σπίτι που μπορείς να την κάνεις με πολλούς τρόπους. Βρες μια χώρα που θα ήθελες να ταξιδέψεις και μαγείρεψε ένα φαγητό που θα έτρωγες εκεί. Ένας τρόπος να ξεφύγετε από τη ρουτίνα και να ταξιδέψετε με τον τρόπο σας κάπου μακριά. Μπορείτε να προσπαθήσετε να κάνετε μαζί μια ιταλική μακαρονάδα ή πίτσα. Ένα πλάτερ τυριών που να θυμίζει Γαλλία.\n4. Νύχτα – Πίκνικ στο σπίτι με τον σύντροφο σου\nΜπορείς να φέρεις το πικνίκ στο δικό σου χώρο ακριβώς με τον ίδιο τρόπο που θα το έκανες έξω. Στρώσε κάτω μια κουβέρτα, βάλε ότι θα χρειαστείς τα σνακ σας, το κρασί, λίγη μουσική, άναψε λίγα κεράκια και απόλαυσε μαζί του μια διαφορετική και ρομαντική νύχτα όπως θα ήταν και σε ένα πάρκο.\n5. Μια νύχτα καραόκε με τον αγαπημένο σου\nΕίναι μια ιδέα που μόνο διασκέδαση θα έχει. Τραγουδήστε με την καρδιά σας όλα τα αγαπημένα σας τραγούδια. Ο εξοπλισμός είναι περιττός. Μπορείς να βρεις στο Youtube όποιο τραγούδι θες σε καραόκε. Ένας τρόπος να ανεβάσετε τη διάθεση σας που σίγουρα θα οφελέσει και τη σχέση σας.\n6. Μια βραδιά ξεχωριστή για τα μελλοντικά σας ταξίδια\nΔεν είναι μυστικό αλλά όλοι σχεδόν λατρεύουν τα ταξίδια. Αφιέρωσε μια νύχτα για να βάλετε κάτω τους δικούς σας στόχους και να κάνετε τα δικά σας σχέδια. Βάσει τις οικονομικές σας δυνατότητες βρείτε μαζί πότε, πως και που μπορεί να ταξιδέψετε στο μέλλον. Είναι κάτι που θα δώσει αισιοδοξία, ελπίδα αλλά και μια καλή αγωνία για το μέλλον σας.\n7. Αφιερώστε μια νύχτα με τον σύντροφο σου για διακόσμηση\nΔημιουργικό, διασκεδαστικό και χρήσιμο. Διαλέξτε μαζί ένα δωμάτιο και διακοσμήστε το ξανά από την αρχή. Είναι μια πρόκληση, να χρησιμοποιήσετε ότι έχετε ήδη στο σπίτι και να μεταμορφώσετε μαζί ένα δωμάτιο. Επιπλέον, ίσως μάθεις και κάτι παραπάνω για το γούστο αλλά και τον τρόπο που σκέφτεται ο σύντροφος σου. Ακόμη και να μην έχετε έμπνευση και ιδέες μπορείτε να εμπνευστείτε από το διαδίκτυο.\nTags: ερωτικές σχέσεις, μένουμε σπίτι, σχέσεις


H νόστιμη Πρωτοχρονιά του Mr.P – mommy's pot\nΓια εμάς η πρωτοχρονιά σημαίνει οικογένεια, σπίτι, παιχνίδια, εκπλήξεις, τραγούδια και φυσικά πολλά και νόστιμα τσιμπήματα. Μαζευόμαστε στο σπίτι από νωρίς και ο κάθε ένας φέρνει διάφορα τσιμπήματα. Στρώνουμε ένα μεγάλο τραπέζι με πολλές λιχουδιές και τσιμπολογάμε καθόλη τη διάρκεια της βραδιάς. Κάπως έτσι περιμένουμε, κάθε φορά το νέο χρόνο!\nΗ mommy και ο Mr.P ετοίμασαν διάφορα τσιμπήματα για να πάρουν στο σπίτι των γιαγιάδων όπου φέτος θα περάσουμε τη βραδιά της παραμονής και θα υποδεχτούμε το 2017!\nΚαπνιστή πάπια με μελωμένα μήλα\nΚόβουμε τα μήλα σε φέτες, τα πασπαλίζουμε με γαρύφαλο κανέλα και μέλι και τα ψήνουμε στο φούρνο για 10 λεπτά. Επειτα προσθέτουμε φέτες από καπνιστή πάπια, ψήνουμε για ακόμα 5 λεπτά και σερβίρουμε\nΣτικς λαχανικών και φρυγανισμένου ψωμιού με σως τυριού cheddar\nΣε ένα κατσαρολάκι βάζουμε 20γρ. βούτυρο, αφήνουμε να λιώσει και προσθέτουμε ένα κουταλάκι του γλυκού αλεύρι. Έπειτα, βάζουμε ένα φλυτζάνι γάλα. Αφήνουμε να βράσει (όχι να κοχλάσει) προσθετουμε τριμμένο τυρί cheddar, ένα ποτήρι και ότι μπαχαρικό σας αρέσει. Εμείς βάλαμε κουρκουμά. Σερβίρουμε με στικς καρότου, σέλινου, φρυγανισμένης τσιαπάτας. Μπορείτε να προσθέσετε ό,τι άλλο λαχανικό προτιμάτε.\nΡολάκια καπνιστής πάπιας με μανταρίνι\nΠλένουμε το iceberg και το κόβουμε σε χοντρές λωρίδες. Σε κάθε λωρίδα τυλίγουμε μια φέτα καπνιστής πάπιας, μια φέτα μανταρινιού και λίγο μέλι. Τυλίγουμε και σερβίρουμε πασπαλίζοντας με λίγο μέλι και σουσάμι.\nΦτερούγες κοτόπουλο με σως γιουρτιού και παρμεζάνας\nΟι έτοιμες φτερούγες κοτόπουλο από τα Lidl ψήνονται γρήγορα και εύκολα και μπορούν να γίνουν μια νόστιμη ζουμερή επιλογή για το τραπέζι μας, Διαλέξτε τις καυτερές ή και πιο ήπιες όπως αυτές που εμείς επιλέξαμε. Τις συνοδεύουμε με σως γιαουρτιού και παρμεζάνας. Απλά, ανακατεύουμε γιαούρτι, τριμμένη παρμεζάνα, το ξύσμα ενός λεμονιού και λίγο ελαιόλαδο.\nΣτικς καρότο και πατάτες στο φούρνο με παρμεζάνα\nΑντί για πατατάκια εμείς επιλέγουμε για το τραπέζι να φτιάξουμε στικς πατάτας και καρότου στο φούρνο. Κόβουμε τα λαχανικά μας στο ανάλογο σχήμα, πασπαλίζουμε με αλατοπίπερο, προσθέτουμε ελαιόλαδο και τα ψήνουμε στους 180 στο φούρνο. Αφού ψηθούν τρίβουμε παρμεζάνα και ψήνουμε για 5 λεπτά ακόμα και σερβίρουμε.\nΑχλάδια με τυρί, ρόκα και jamon serano\nΜια νόστιμη και απλή μπουκιά: Μια φέτα αχλάδι, μια φέτα τυρί της επιλογής σας (εμείς επιλέξαμε cheddar) λίγη ρόκα και τυλίγουμε με jamon serrano.\nΜαζί με τα τσιμπήματα διαλέξαμε διάφορα τυριά, αλλαντικά, ψωμί, ξηρούς καρπούς αλλά και κρασιά από τα Lidl, για να συμπληρώσουμε το μενού της πρωτοχρονιάς.


ZISIS IN MOVIELAND: Dirty Mary Crazy Larry (Η πρόστυχη Μαίρη και ο τρελός Λάρι)\nDirty Mary Crazy Larry (Η πρόστυχη Μαίρη και ο τρελός Λάρι)\nΤην πενταετία (πάνω-κάτω) μετά τον Ξένοιαστο καβαλάρη που ήταν πετυχημένος και υπολογίσιμος, ο Peter Fonda έπαιξε και σε μια αστυνομική περιπέτεια με πολύ δράση και κυνηγητά. Η ταινία Dirty Mary Crazy Larry αφορά τον Larry, τον οδηγό αυτοκινήτων που υποδύεται ο Fonda, ο οποίος ύστεα από μια αναίμακτη και χωρίς όπλα ληστεία, το σκάει με το συνεργάτη του. Μαζί τους όμως, με το έτσι θέλω, έρχεται και η Mary, το γκομενάκι που είχε «ρίξει» ο Fonda την προηγούμενη νύχτα. Και η συνέχεια περιλαμβάνει άπειρο αυτοκυνηγητό, με τον τοπικό σερίφη να το έχει βάλει στόχο ζωής να τους πιάσει και τα αστυνομικά αμάξια να διαλύονται το ένα μετά το άλλο. Για τους φίλους των αυτοκινήτων να πούμε ότι η ομάδα των φυγάδων μας τρέχει με δύο Dodge Chargers. Στο σύνολό της, πρόκειται για μια απλή ταινία δράσης b-κατηγορίας. Θα ήθελε να είναι κάτι σε Μπόνι και Κλάιντ χωρίς όπλα, με ολίγη από Μπούλιτ και πολύ από Vanishing Point. Το έργο όμως χάνει αρκετούς βαθμούς εξαιτίας της ατάλαντης νεαρής Susan George που υποδύεται τη Mary. Σε σημεία αναρωτιέσαι πώς και δεν την έχουν πλακώσει στις σφαλιάρες οι συνεπιβάτες της! Πρόκειται για την ηθοποιό που έπαιξε τη σύζυγο του Dustin Hoffman στα Αδέσποτα σκυλιά, μια ταινία που πρέπει να ξαναδώ για να θυμηθώ την ερμηνεία της εκεί. Το τέλος της ταινίας όμως μάς θυμίζει ότι βρισκόμαστε στη δεκαετία του '70· ένα φινάλε που δεν πρόκειται να δείτε σε σημερινές ταινίες.\nLabels: 1974, car-chase, Peter Fonda\nΚαλησπέρα Ζήση! Την ταινία δεν την είχα υπόψη μου, μέχρι να διαβάσω μια συνέντευξη του Tarantino, που την ανέφερε μεταξύ άλλων, σαν επιρροή για το Death Proof. Αν την βρω, θα την δω. By the way, σε έχω βάλει στην λίστα με τα φιλικά μου ιστολόγια!\n19 Σεπτεμβρίου 2010 - 7:45 μ.μ.\nΜετά έμαθα κι εγώ ότι τη γούσταρε κι ο Ταραντίνο. Κάπου διάβασα (επειδή δεν το πρόσεξα ο ίδιος) ότι κάποιες σκηνές παίζουν και σε μια τηλεόραση μέσα στο Jackie Brown!\n22 Σεπτεμβρίου 2010 - 10:51 π.μ.\nΔιαφωνώ με τη γνώμη σας για τη Susan George, η ερμηνεία της βρίσκεται απόλυτα στο πνεύμα της ταινίας (που είναι αναμφίβολα από τα αξιολογότερα road movies). Πιστεύω δε ότι αν ξαναδείτε το "Αδέσποτα σκυλιά" θα καταλάβετε τις δυνατότητες αυτής της ηθοποιού που πέθανε πρόσφατα.\n13 Αυγούστου 2011 - 8:30 μ.μ.


EASY DIGEST - DrPlus\n> Συμπληρωματα>EASY DIGEST\nΑναζητείστε το προϊόν που αναφέρει με...\nΠεριέχει πεπτικά ένζυμα φυτικής...\nΠεριέχει πεπτικά ένζυμα φυτικής προέλευσης απαραίτητα για την πέψη και την απορρόφηση των θρεπτικών συστατικών, ενώ έχουν και αντιφλεγμονώδης ιδιότητες.\n33,29 € με Φ.Π.Α\nΦυσιολογική δράση: Υποστήριξη φυσιολογικής πεπτικής λειτουργίας.\nΠου απευθύνεται και πως υποστηρίζει τον οργανισμό: Ο βασικός ρόλος του πεπτικού μας συστήματος είναι η πέψη και η απορρόφηση των θρεπτικών συστατικών της τροφής. Για την απελευθέρωση των σημαντικών θρεπτικών συστατικών που περιέχονται στην τροφή είναι απαραίτητη η ικανοποιητική διάσπαση της τροφής. Η διάσπαση της τροφής σε μικρότερα κομμάτια/συστατικά που θα είναι έτοιμα για απορρόφηση στο λεπτό έντερο γίνεται καταρχήν από ένζυμα. Τα πεπτικά αυτά ένζυμα παράγονται και λειτουργούν στο πεπτικό σύστημα κάθε ζωντανού οργανισμού. Η δράση αυτών των ενδογενών πεπτικών ενζύμων μπορεί να βοηθηθεί από την παρουσία πεπτικών ενζύμων που λαμβάνονται εξωγενώς μέσω της λήψης συμπληρωμάτων διατροφής.\nΤο προϊόν EASY DIGEST περιέχει στη σύνθεση του τα εξής πεπτικά ένζυμα φυτικής προέλευσης: αμυλάση, λιπάση, γλυκοαμυλάση, πρωτεάσες, παπαϊνη, βρωμελίνη και κυτταρινάση. Το προϊόν αποτελεί συμπλήρωμα διατροφής με σκοπό την συμπλήρωση της συνήθους διατροφής συγκεκριμένων κατηγοριών ατόμων που για κάποιο λόγο δεν εμφανίζουν φυσιολογική πεπτική λειτουργία.\nΤα πεπτικά ένζυμα είναι σαν ψαλίδια που κόβουν τις τροφές που τρώμε σε βασικές δομικές μονάδες, τις οποίες έπειτα απορροφά ο οργανισμός μας και τις χρησιμοποιεί για να δημιουργήσει κύτταρα, ιστούς, όργανα, αδένες. Ενδογενώς, παράγονται κυρίως στο πάγκρεας, το στομάχι και τους σιελογόνους αδένες, δρώντας στο σύνολο του πεπτικού συστήματος και εάν δεν βρίσκονται σε επάρκεια, τότε η πέψη μας είναι προβληματική, το ίδιο και η υγεία μας. Οι ωμές φυτικές τροφές περιέχουν φυσικά ένζυμα, τα οποία είναι αναγκαία για να συνεπικουρούν την πέψη. Επειδή όμως είναι ευαίσθητα στη θερμότητα, το μαγείρεμα μπορεί να καταστρέψει το 100% αυτών των ενζύμων. Η απουσία τους στη σύγχρονη διατροφή, οδηγεί το πάγκρεας (που φυσιολογικά εκκρίνει μόνον όσα ένζυμα χρειάζονται για να τελειώσει η πέψη), να υπερλειτουργεί διαρκώς. Σε καταστάσεις όπου ο οργανισμός δεν καταφέρνει να ανταποκριθεί στις αυξημένες απαιτήσεις για παραγωγή ενζύμων, σε ηλικιωμένους και γενικά σε άτομα που καταναλώνουν ποσότητες αλκοόλ ή καφεΐνης, εμφανίζονται ελλιπώς διασπασμένες τροφές (πρωτεΐνες κυρίως) οι οποίες δημιουργούν πεπτικές διαταραχές. Συμπτώματα, όπως φουσκώματα, καούρες, όξινα ρεψίματα ή αναγωγές, κ.α. αποτελούν συχνά, κυρίως μετά το φαγητό, σημάδια πεπτικής διαταραχής που έχουν προκληθεί από προβληματική πέψη.\nΤο προϊόν Easy Digest διασφαλίζει τη μέγιστη απορρόφηση των θρεπτικών συστατικών από τις τροφές αφού περιέχει:\nΑμυλάση: Ένζυμο που διασπά το άμυλο (υδατάνθρακας)και το γλυκογόνο της τροφής σε απλά σάκχαρα.\nΛιπάση: Ένζυμο που διασπά λίπη σε λιπαρά οξέα.\nΠρωτεάσες (πρωτεάση 3.0, πρωτεάση 4.5, πρωτεάση 6.0) : Ένζυμα που έχουν την ικανότητα να διασπούν πρωτεϊνες. Η πρωτεάση 3.0 γενικά διασπά πρωτεΐνες υπό όξινες συνθήκες στομαχιού, παρουσιάζοντας έτσι ένα ευρύ φάσμα δράσης ενώ η πρωτέαση 4.5 παρουσιάζει ένα περιορισμένο φάσμα δράσης με απόλυτη εξειδίκευση σε συγκεκιρμένες πρωτεϊνες.\nΓλυκοαμυλάση: Ένζυμο που διασπά συγκεκριμένους υδατάνθρακες, τους μαλτο-ολιγοσακχαρίτες (π.χ. μαλτοδεξτρίνες) σε γλυκόζη.\nΠαπαϊνη και βρωμελίνη: Πρωτεολυτικά ένζυμα που προέρχονται από το φρούτο παπάγια και τον μίσχο του ανανά, αντίστοιχα, και χρησιμoποιούνται για να διασπούν αδρανείς πρωτεΐνες που περιέχονται στην τροφή, βοηθώντας έτσι την δράση των ενδογενών πρωτεολυτικών ενζύμων (π.χ. πεψίνη, θρυψίνη, κ.α.).


«Πίστις δι’ αγάπης ενεργουμένη» | Words Taught by the Spirit\nHome→GREEK→«Πίστις δι’ αγάπης ενεργουμένη»\n← Βιβλία που μπορείτε να διαβάσετε αμέσως τώρα με ένα κλίκ, σε μορφή pdf.\nΓένεσις 1-50 →\nPosted on 28 Φεβρουαρίου, 2015 by 8 Αυγούστου, 2016\n«ΠΙΣΤΙΣ ΔΙ’ ΑΓΑΠΗΣ ΕΝΕΡΓΟΥΜΕΝΗ»\n«Διότι εν Χριστώ Ιησού ούτε περιτομή έχει ισχύν τινά, ούτε ακροβυστία, αλλά πίστις δι’ αγάπης ενεργουμένη» (Γαλ.5:6).\nΑυτό είναι ένα πολύ σημαντικό εδάφιο της Αγίας Γραφής! Αφορά τόσον μιά μοιραία δογματική πλάνη, στο πρώτο του μέρος, όσον και ένα πολύτιμο προσανατολισμό για μια φυσιολογική πνευματική ζωή, στο δεύτερό του μέρος. Θα εξετάσουμε πρώτον τη δογματική πλάνη και μετά την κατευθυντήρια οδηγία για μιά φυσιολογική πνευματική ζωή:\nΑ) «Διότι εν Χριστώ Ιησού ούτε περιτομή έχει ισχύν τινά, ούτε ακροβυστία»\nΕν Χριστώ Ιησού, η περιτομή και η ακροβυστία δεν έχουν καμία αξία,διότι είναι απλώς θέματα τελετουργικά! Δεν έχουν καμία επίδραση στην καρδιά του ανθρώπου και στη σωτηρία του. Ο Θεός ενδιαφέρεται για το τί υπάρχει στην καρδιά του ανθρώπου ! Δεν σώζεται ο άνθρωπος επειδή είναι περιτετμημένος. Δεν είναι καταδικασμένος επειδή δεν είναι περιτετμημένος. Ο Θεός μπορεί να σώσει αμφοτέρους! Είναι αμαρτωλοί αμφότεροι και μπορούν να σωθούν κατά τον ίδιο τρόπο εάν μετανοήσουν και θέσουν την εμπιστοσύνη τους σ’Αυτόν. Ενώπιον του Θεού, «Η περιτομή είναι ουδέν, και η ακροβυστία είναι ουδέν, αλλ’ η τήρησις των εντολών του Θεού» (1Κορ.7:19)! Επίσης, «Διότι εν Χριστώ Ιησού ούτε περιτομή ισχύει τι ούτε ακροβυστία, αλλά νέα κτίσις» (Γαλ.6:15).\nΠέραν τούτων υπάρχουν και άλλες παράλληλες βιβλικές παραπομπές, αλλά κρίνω αναγκαίον ν’αναφέρω απλώς δύο από τις σχετικές παραπομπές: Κολ.3:11, Γαλ.3:28-29. Ο Θεός μπορεί να τους σώσει όλους με το έλεος και τη χάρη Του, επί τη βάσει της Θυσίας του Χριστού, αρκεί να το θελήσουν! Όλοι οι άνθρωποι είναι εξ ενός αίματος! Δεν υπάρχουν «γαλαζοαίματοι»! Επιπλέον, όσοι έχουν σωθεί διά της χάριτός Του, είναι πάντες ένα εν Χριστώ Ιησού και έχουν δικαίωμα στα ίδια πνευματικά προνόμια. Κάθε αληθής πιστός είναι « ένας αδελφός » που ανήκει στην παγκόσμια Εκκλησία Του!\nΕκείνοι που επιμένουν στην τήρηση της περιτομής οφείλουν να τηρούν όλον τον Νόμον ηθικώς και τελετουργικώς! Ωστόσο, όλες οι προσπάθειες του ανθρώπου νατηρήσει όλον τον Νόμον είναι μάταιες, επειδή η πλήρης εφαρμογή του είναι αδύνατη. Έγραψε ο Παύλος: «Εξεύροντες ότι δεν δικαιούται άνθρωπος εξ έργων νόμου ειμή διά πίστεως Ιησού Χριστού, και ημείς επιστεύσαμεν εις τον Ιησούν Χριστόν, διά να δικαιωθώμεν εκ πίστεως Χριστού και ουχί εξ έργων νόμου, διότι δεν θέλει δικαιωθή εξ έργων νόμου ουδείς άνθρωπος» (Γαλ.2:16). Εξ άλλου, στην ίδια επιστολή του είναι γραμμένο: «Διότι όσοι είναι εξ έργων νόμου, υπό κατάραν είναι· επειδή είναι γεγραμμένον· Επικατάρατος πας όστις δεν εμμένει εν πάσι τοις γεγραμμένοις εν τω βιβλίω του νόμου, ώστε να πράξη αυτά» (Γαλ.3:10).\nΕπιπλέον, ο Νόμος οδηγείσε μια αφόρητη πνευματική δουλεία! Ουδείς άνθρωπος δύναται να τηρήσει όλον τον νόμον. Μόνον ο Ιησούς τον ετήρησε και τον εξεπλήρωσε για λογαριασμό μας. Οι Γαλάτες χριστιανοί έκαναν το λάθος να δεχθούν τη διδασκαλία των Ιουδαϊζὀντων να ΠΡΟΣΘΕΣΟΥΝ την περιτομή στην πίστη τους, προκειμένου να κάνουν τη σωτηρία τους 100% βεβαία! Πίστευαν ότι η πίστη μας εις τον Κύριον Ιησούν Χριστόν, ο οποίος παρεδόθη διά τας αμαρτίας μας και ανέστη δια την δικαίωσίν μας (Ρωμ.4:25), δεν ήταν αρκετή και ότι, αν προσετίθετο η περιτομή, τότε η σωτηρία θα ήταν εξασφαλισμένη. Πίστευαν ότι η πίστη είχε ανάγκη από ένα «δεκανίκι», προκειμένου να καταστεί η σωτηρία σίγουρη και εξασφαλισμένη… (Υπάρχουν και άλλα δογματικά «δεκανίκια», αλλά δεν θα ασχοληθούμε με αυτά στα πλαίσια αυτής της σύντομης μελέτης). Ο Παύλος τους είπε σε πολύ αυστηρό τόνο: Ότι είχαν εκτραπεί από τον Χριστόν, ο οποίος τους είχε καλέσει δια της χάριτός Του και είχαν μεταφερθεί σε άλλο ευαγγέλιο… σε ένα άλλο διεστραμμένο ευαγγέλιο: Tους είχαν «βασκάνει»! Είχαν γίνει «ανάθεμα». Είχαν σταματήσει να υπακούουν στην αλήθεια.\nΌτιείχαν γίνει «ανόητοι», διότι ενώ είχαν αρχίσει με το Πνεύμα, ήθελαν να συνεχίσουν με τη σάρκα.\nΌτιείχαν γίνει «ανάθεμα», διότι ο άνθρωπος δεν μπορεί να δικαιωθεί με τα έργα του Νόμου, αλλά με την πίστη στον Ιησούν Χριστόν. Θα πρέπει, λοιπόν, όσοι επιμένουν σ’αυτήν την πλάνη, να συνεχίσουν να κάνουν όλα εκείνα που είναι γραμμένα στο βιβλίο του Νόμου. Είναι οφειλέτες να εκτελούν όλον τον Νόμον. Επιστρέφουν πάλι στα ασθενή και πτωχά στοιχεία στα οποία ήθελαν, όπως πρωτύτερα, να δουλεύουν!\nΌτι έχουναποξενωθεί από τον Χριστόν! Ο Χριστός είχε πεθάνει εις μάτην γι’αυτούς!\nΕίχαν εκ-πέσει (πέσει έξω) της χάριτος του Θεού! Τί θα συμβεί τελικώς σε όλους εκείνους που εξέπεσαν της χάριτος του Θεού; Σταθείτε και σκεφθείτε !\nΣυμπέρασμα: Ο άνθρωπος πρέπει να στέκει στερεός στην ελευθερία της χάριτος του Χριστού και να μην ενδώσει στο ζυγό του Νόμου. Δεν χρειάζονται «δεκανίκια»!\nΜετανοείτε και πιστεύετε! «Ο δε δίκαιος θέλει ζήσει εκ πίστεως».\nΣτις ημέρες μας όμως αλλά και ανέκαθεν:\nΕκείνοι που στηρίζονται στα καλά τους έργα ως ΠΡΟΥΠΌΘΕΣΗ, (όπως π.χ. οι κοινωνικές και αγαθοεργές δραστηριότητες κ.λπ), για να θεωρηθούν άξιοι της σωτηρίας, ή για την απολύτρωσή τους, δεν εννοούν, ως ώφειλαν, το γράμμα και τη σπουδαιότητα του ευαγγελίου «Διότι κατά χάριν είσθε σεσωσμένοι (έχετε σωθεί) διά της πίστεως· και τούτο δεν είναι από σας, Θεού το δώρον· ουχί εξ έργων, διά να μη καυχηθή τις (Εφε.2:8-9). Ο Κύριός μας Ιησούς Χριστός μάς έκανε σαφές ποίον είναι πράγματι το έργον μας :Το «έργον» και «τα καλά μας έργα» κατά τη διάρκεια μιάς από τις συζητήσεις που είχε με τον λαόν, ιδού τί είπε: «Είπον λοιπόν προς αυτόν· Τι να κάμωμεν, διά να εργαζώμεθα τα έργα του Θεού; Απεκρίθη ο Ιησούς και είπε προς αυτούς· Τούτο είναι το έργον του Θεού, να πιστεύσητε εις τούτον, τον οποίον εκείνος απέστειλε» (Ιωάν.6:28-29). Προσέξτε τη διαφορά: Έργα και έργον! Βεβαίως, η πίστη μας «…εάν δεν έχη έργα, νεκρά είναι καθ’ εαυτήν», ο απόστολος Ιάκωβος λέγει (Ιάκ.2:17).\nΘα συνεχίσουμε, λοιπόν, αυτήν την μελέτην με ορισμένα άλλα στοιχεία τα οποία διευκρινίζουν ποία είναι και ποία δεν είναι η αληθής «πίστη που εργάζεται δια της αγάπης»! Είναι αληθές, απολύτως αληθές, ότι ο Κύριός μας Ιησούς Χριστός κατέστησε τη σωτηρία μας, δια της θυσίας Του επί του σταυρού του Γολγοθά εξαιρετικά εύκολη: Δεν χρειάζεται να σκοτωθείς για να κάνεις τα έργα του Νόμου, ή να διανείμεις όλα τα υπάρχοντά σου για να «αγοράσεις» τη σωτηρία σου. Μπορείς να σωθείς εν ριπή οφθαλμού, ακριβώς όπως έκανε ο ένας εκ των δύο κακοποιών επί του σταυρού: Εταπείνωσε εαυτόν και είπε: «Και ημείς μεν δικαίως· διότι άξια των όσα επράξαμεν απολαμβάνομεν· ούτος όμως ουδέν άτοπον έπραξε.Και έλεγε προς τον Ιησούν· Μνήσθητί μου, Κύριε, όταν έλθης εν τη βασιλεία σου» (Λουκ.23:41-42).\nΈτσι, συμπεραίνομε, λοιπόν, ότι ο άνθρωπος μπορεί να σωθεί ακόμη και τη στιγμή που πεθαίνει επάνω στον σταυρόν ή ενώ πεθαίνει στο κρεββάτι του, ενώ είναι στη φυλακή, ενώ περιπατεί στον δρόμον, ενώ πλένει τα πιάτα στην κουζίνα του, ενώ ευρίσκεται στη μάχη, ενώ διαβάζει την Αγία Γραφή! ΑΛΗΘΕΣ, υπό την προϋπόθεση ότι θα ταπεινωθεί, θα παραδεχθεί την αμαρτωλότητά του και θα στρέψει τα μάτια του στον Ιησούν Χριστόν για τη συγχώρησή του και τη σωτηρία του! Ας μου επιτραπεί να θέσω δύο «υποθετικές», αλλ’εξαιρετικά σημαντικές ερωτήσεις, στον αναγνώστη μου:\nΕΑΝ ο κακούργος που έλαβε τη σωτηρία του από τον ίδιον τον Ιησούν, επαναλαμβάνω, εάν όλως ‘τυχαίως’ απελευθερώνετο προ του θανάτου του, και επέστρεφε στις κακές του πράξεις, θα μπορούσε ποτέ να απολαύσει τη σωτηρία που του προσεφέρθη υπό του Ιησού Χριστού;\nΕΑΝ ο παντογνώστης Ιησούς Χριστός ήξευρε ότι εκείνου του κακούργου η μετάνοια δεν ήταν ειλικρινής, θα του έδινε ποτέ εκείνη τη θαυμασία υπόσχεση ότι θα ήταν μαζί του στον Παράδεισον εκείνη την ίδια ημέρα;\nΟ αναγνώστης μου γνωρίζει την απάντηση! Το γεγονός ότι η μετάνοιά του και η ομολογία του και η αυτο-κατάκριση / καταδίκη του ήσαν αληθείς ανταμείφθηκε διπλά: Αφενός μεν τα πνευματικά του μάτια άνοιξαν και «είδε» Ποίος ήταν ο Ιησούς, αφετέρου δε έλαβε την αιωνία σωτηρία. Εάν η μετάνοια του και η εξομολόγησή του δεν ήταν ειλικρινείς, ο Ιησούς δεν θα είχε ποτέ δεχθεί να συγχωρήσει αυτόν τον αμαρτωλόν και να γίνει μάλιστα ο πρώτος άνθρωπος που πέρασε από τις πύλες του Παραδείσου!!! Το κλειδί: Η ταπείνωση και η μετάνοια!\nΒ) «Πίστις δι’ αγάπης ενεργουμένη»\nΔυνατόν να έχουμε πίστη αλλά που δεν λειτουργεί διά της αγάπης!\nΑρκεί να θυμηθούμε μόνο μερικά αποσπάσματα της Βίβλου, που αποδεικνύουν αμέσως ότι είναι δυνατόν να έχεις πίστη, η οποία δεν λειτουργεί δια της αγάπης και η οποία, συνεπώς, δεν είναι σε θέση να λειτουργήσει δια της αγάπης:\n«Εάν λαλώ τας γλώσσας των ανθρώπων και των αγγέλων, αγάπην δε μη έχω, έγεινα χαλκός ηχών ή κύμβαλον αλαλάζον. Και εάν έχω προφητείαν και εξεύρω πάντα τα μυστήρια και πάσαν την γνώσιν, και ΕΆΝ ΈΧΩ ΠΆΣΑΝ ΤΗΝ ΠΊΣΤΙΝ, ώστε να μετατοπίζω όρη, αγάπην δε μη έχω, είμαι ουδέν. Και εάν πάντα τα υπάρχοντά μου διανείμω, και εάν παραδώσω το σώμα μου διά να καυθώ, αγάπην δε μη έχω, ουδέν ωφελούμαι» (1Κορ.13:1-3).\n«Συ πιστεύεις ότι ο Θεός είναι είς· καλώς ποιείς· και τα δαιμόνια πιστεύουσι και φρίττουσι»(Ιάκ.2:19)·\n«Δεν θέλει εισέλθει εις την βασιλείαν των ουρανών πας ο λέγων προς εμέ, Κύριε, Κύριε, αλλ’ ο πράττων το θέλημα του Πατρός μου του εν τοις ουρανοίς. Πολλοί θέλουσιν ειπεί προς εμέ εν εκείνη τη ημέρα, Κύριε, Κύριε, δεν προεφητεύσαμεν εν τω ονόματί σου, και εν τω ονόματί σου εξεβάλομεν δαιμόνια, και εν τω ονόματί σου εκάμομεν θαύματα πολλά; Και τότε θέλω ομολογήσει προς αυτούς ότι ποτέ δεν σας εγνώρισα φεύγετε απ’ εμού οι εργαζόμενοι την ανομίαν (Ματ.7:21-23).\nΣυνεπώς, παντός είδους πίστη δεν είναι καλή και έγκυρη! Η πίστη που αποδεικνύεται σωστή, καθαρή και γνήσια είναι εκείνη που παράγει καλά έργα, όπως λέγει ο Ιάκωβος στο 2:22. Η διανοητική πίστη της αληθείας ή η πίστη χωρίς καλά έργα η απλή ορθόδοξη γνώση αφήνουν την καρδιά ανεπηρέαστη για την εκτέλεση καλών έργων, και δεν ωφελεί! H πίστη που μετρά είναι εκείνη που λειτουργεί με αγάπη για τον Θεόν και τον πλησίον του. Η πίστη που είναι συνυφασμένη με αγάπη παράγει αυθορμήτως καλά έργα! Εκείνο που ο Κύριος ζητά από εκείνους που έχουν σωθεί με ειλικρινή μετάνοια και ‘ανυπόκριτον πίστιν’, είναι να υπηρετούν αλλήλους με αγάπη. Η πραγματική αγάπη κάνει θυσίες! (Θα επανέλθουμε στο σημείο αυτό). Εκείνος που αγαπά τον Θεόν δεν ενδιαφέρεται μόνον για τη σωτηρία των άλλων ανθρώπων αλλά επίσης για τη κάλυψη, από πάσης πλευράς, των πραγματικών αναγκών τους με δικές του δαπάνες, όσον περισσότερον μπορεί, με σκοπόν να τους καταστήσει αυτονόμους. Καί όλα αυτά διότι όλος ο νόμος συμπληρούται σε ένα λόγο, και δη εις τον: «Θέλεις αγαπά τον πλησίον σου ως σεαυτόν» (Γαλ.5:14).\nΗ πραγματική πίστη που σώζει είναι συνυφασμένη με τη μετάνοια, με την ευθύτητα, με την υπακοή, με την πιστότητα και δη με την αγάπη για τον συνάνθρωπο. Αυτή είναι ζώσα πίστη σε ένα ζώντα Σωτήρα. Η γνήσια πίστη είναι μια βαθειά πεποίθηση, μιά εμπιστοσύνη στην αγάπη του Θεού και στην πρόνοιά Του! Με αυτό το φρόνημα ανθίσταται ο πιστός μέχρις αίματος αγωνιζόμενος κατά της αμαρτίας! Αυτή η πίστη υπηρετεί Θεόν και ανθρώπους. Αντέχει εν μέσω όλων των αντιξοοτήτων και επιθέσεων του Διαβόλου και των ανθρώπων.\nΟ απόστολος Ιωάννης επιβεβαιώνει στην πρώτη του επιστολή: «Όστις όμως έχη τον βίον του κόσμου και θεωρή τον αδελφόν αυτού ότι έχει χρείαν και κλείση τα σπλάγχνα αυτού απ’ αυτού, πώς η αγάπη του Θεού μένει εν αυτώ; Τεκνία μου, μη αγαπώμεν με λόγον μηδέ με γλώσσαν, αλλά με έργον και αλήθειαν (1Ιωάν.3:17-18). Αυτά τα εδάφια είναι τόσον εύγλωττα! Δεν χρειάζονται εξηγήσεις! Τα καλά έργα δίδουν δόξα στον Θεόν διότι στην πραγματικότητα γίνονται εν τω ονόματι του Θεού και για λόγους συνειδήσεως! Ας το επαναλάβω: Η πίστη δεν είναι μια απλή διανοητική δοξασία! Αγγίζει την καρδιά και ελέγχει τα συναισθήματα. Δεν είναι νεκρή πίστη! Δεν είναι μια απλή πίστη στην αλήθεια ή μια απλή ορθοδοξία ή μια διανοητική συγκατάθεση (συναίνεση) στην αλήθεια αλλά που αφήνει τη καρδιά δηλ., τη θέληση ψυχρή και ασυγκίνητη! Το να πιστεύεις ορθά (ορθο-δοξία), όσον τολμηρή και υγιής και γεμάτη από αυτοπεποίθηση κι’αν είναι δεν έχει σχέση με ανταγωνισμούς, μάχες και διχασμούς. Η αληθινή πίστη σημαίνει επιθυμία να κάνεις το καλό σε όλους τους ανθρώπους. Ο Παύλος έγραψε στους εν Θεσσαλονίκη αδελφούς του, «αδιαλείπτως ενθυμούμενοι το εις την πίστιν έργον σας και τον κόπον της αγάπης και την υπομονήν της ελπίδος του Κυρίου ημών Ιησού Χριστού έμπροσθεν του Θεού και Πατρός ημών» (1Θεσσαλ.1:3).\nΣτις ημέρες μας, η δια πίστεως σωτηρία έχει ΥΠΕΡΑΠΛΟΠΟΙΗΘΕΙ: Όταν ένας πνευματικός ηγέτης π.χ. κάνει πρόσκληση στο ακροατήριό του για να ενθαρρύνει εκείνους που θα ήθελαν να σωθούν, ένα ή δύο ή περισσότερα πρόσωπα σηκώνουν τα χέρια τους. Τότε ο πνευματικός ηγέτης προσεύχεται υπέρ αυτών ή τους ζητά να επαναλάβουν την προσευχή του αμαρτωλού. Είναι τακτική επιδοκιμαστέα! Στις μηνιαίες εκθέσεις του γράφει ότι τόσα πρόσωπα εδέχθησαν τον Ιησούν Χριστόν! Αυτό μπορεί να είναι αληθές ή μπορεί να μη είναι αληθές! Ουδείς γνωρίζει την καρδίαν του ανθρώπου! Εάν μιά πραγματική αλλαγή έγινε και εγκατέλειψε την αμαρτωλή ζωή του, πραγματικά γεννηθείς εκ του Θεού, τότε όλα είναι καλά! Υπάρχουν, όμως πολλοί μεταξύ εκείνων που ενεργούν έτσι, που όμως ποτέ δεν αγγίχθηκαν από τον λόγον του Θεού. Αντέδρασαν συναισθηματικώς! Δεν υπήρξε καμία πραγματική απόφαση! Η πίστη σώζει υπό τον όρον ότι ακολουθείται από μια αγία ζωή:\n«Ζητείτε ειρήνην μετά πάντων, και τον αγιασμόν, χωρίς του οποίου ουδείς θέλει ιδεί τον Κύριον» (Εβρ.12:14 και 1Θεσσαλ.4:7).\n«Μακάριοι οι καθαροί την καρδίαν, διότι αυτοί θέλουσιν ιδεί τον Θεόν» (Ματ.5:8)\nΥπάρχουν πολλοί που πιστεύουν ειλικρινά Ποίος ήτο ο Ιησούς Χριστός και τί έχει κάμει γι’αυτούς, αλλά η ζωή τους είναι άδεια από έργα καλά και από αληθή και βαθειά αγάπη για την αλήθεια! Πιστεύουν αλλά δεν είναι πιστοί! Είναι χλιαροί πιστοί, ή πιστοί οι οποίοι λέγουν «Κύριε, Κύριε αλλά είναι εργάται της ανομίας», ή πιστεύοντες αλλά που στην πραγματικότητα είναι εχθροί του σταυρού με τη κακή ζωή τους, ή πιστεύοντες των οποίων η ζωή ασφυκτιοί από ανησυχίες και αγωνίες της καθημερινής ζωής, ή πιστεύοντες που εδέχθησαν την πρόσκληση του Θεού αλλά που δεν συνεμορφώθησαν… Πιστεύοντες οι οποίοι επιστρέφουν στο «ξέρασμά» τους, πιστεύοντες που περιπατούν ατάκτως, πιστεύοντες εις τους οποίους υπάρχει πονηρά καρδία απιστίας, πιστεύοντες των οποίων τα ονόματα θα διαγραφούν από το βιβλιον της ζωής, πιστεύοντες που έχουν απατηθεί… υπό του… όφεως, πιστεύοντες οι οποίοι κηρύττουν «Άλλο Ευαγγέλιο», πιστεύοντες που ισχυρίζονται ότι γνωρίζουν τον Θεόν, αλλά που τα έργα τους είναι βδελυκτά, πιστεύοντες οι οποίοι κηρύττουν το ευαγγέλιον από ζήλεια και ματαιοδοξία, πιστεύοντες οι οποίοι εργάζονται για αισχρό κέρδος και κατακυριεύουν την κληρονομία του Θεού…, πιστεύοντες οι οποίοι συμπεριφέρονται σαν τις «μωρές παρθένες», πιστεύοντες οι οποίοι είναι πονηροί και οκνηροί και άλλοι οι οποίοι έχουν αμαρτήσει αλλά που δεν έχουν μετανοήσει! Ολες αυτές οι περιπτώσεις ως και μερικές άλλες είναι «παθολογικές» περιπτώσεις…\nΤώρα ας εξετάσουμε λίγο περισσότερο αυτή τη θαυμαστή και τόσο σημαντική φράση:\nΤα καλά έργα απαιτούνται\nΗ φυσιολογική χριστιανική ζωή δεν έχει καμία σχέση με τέτοιες «παθολογικές» καταστάσεις! Αρκεί να διαβάσει κάποιος την επί του όρους Ομιλία του Χριστού και τα κεφάλαια 5-7, ή τα εδάφια 25:34-40 από το κατά Ματθαίον Ευαγγέλιον, και θα καταλάβει τί ο Ιησούς Χριστός απαιτεί από τους οπαδούς Του! Προς ενίσχυση του ισχυρισμού μου παραθέτω κατωτέρω μερικά εδάφια της Γραφής, μεταξύ των οποίων το σπουδαιότερον είναι αυτό:\n«ΚΆΜΕΤΕ ΛΟΙΠΌΝ ΚΑΡΠΟΎΣ ΑΞΊΟΥΣ ΤΗΣ ΜΕΤΑΝΟΊΑΣ» (Ματ.3:8).\nΟ κυριώτερος καρπός, το κυριώτερον έργον της πίστεως είναι η Μετάνοια! Επίσης, η αγάπη για την αλήθεια, την ευθύτητα και τα καλά έργα. Όλα αυτά είναι καρπός του Αγίου Πνεύματος στην καρδιά του πραγματικού πιστού!\nΜε άλλα λόγια και ωραιότερα διατυπωμένα:\n«Η αγάπη μακροθυμεί, αγαθοποιεί, η αγάπη δεν φθονεί, η αγάπη δεν αυθαδιάζει, δεν επαίρεται, δεν ασχημονεί, δεν ζητεί τα εαυτής, δεν παροξύνεται, δεν διαλογίζεται το κακόν, δεν χαίρει εις την αδικίαν, συγχαίρει δε εις την αλήθειαν· πάντα ανέχεται, πάντα πιστεύει, πάντα ελπίζει, πάντα υπομένει. Η αγάπη ουδέποτε εκπίπτει·[…]Τώρα δε μένει πίστις, ελπίς, αγάπη, τα τρία ταύτα. μεγαλητέρα δε τούτων είναι η αγάπη» (1Κορ.13:4-13).\n«Ο δε καρπός του Πνεύματος είναι αγάπη, χαρά, ειρήνη, μακροθυμία, χρηστότης, αγαθωσύνη, πίστις, πραότης, εγκράτεια· κατά των τοιούτων δεν υπάρχει νόμος. Όσοι δε είναι του Χριστού εσταύρωσαν την σάρκα ομού με τα πάθη και τας επιθυμίας. Εάν ζώμεν κατά το Πνεύμα, ας περιπατώμεν και κατά το Πνεύμα. Μη γινώμεθα κενόδοξοι, αλλήλους ερεθίζοντες, αλλήλους φθονούντες» (Γαλ.5:22-26).\nΚαι τώρα μερικές άλλες αποδείξεις:\n«διά να ήναι τέλειος ο άνθρωπος του Θεού, ητοιμασμένος εις παν έργον αγαθόν» (2Τιμ.3:17, Εφε.2:10, Τίτ.2:14, 1Τιμ.6:18, Κολ.1:10, Τιτ.2:7)\n«Διότι πρέπει πάντες να εμφανισθώμεν έμπροσθεν του βήματος του Χριστού, διά να ανταμειφθή έκαστος κατά τα πεπραγμένα διά του σώματος καθ’ α έπραξεν, είτε αγαθόν είτε κακόν» (2Κορ.5:10).\nΚαι το κλειδί:\n«Τι το όφελος, αδελφοί μου, εάν λέγη τις ότι έχει πίστιν, και έργα δεν έχη; μήπως η πίστις δύναται να σώση αυτόν; Εάν δε αδελφός ή αδελφή γυμνοί υπάρχωσι και στερώνται της καθημερινής τροφής, και είπη τις εξ υμών προς αυτούς, Υπάγετε εν ειρήνη, θερμαίνεσθε και χορτάζεσθε, και δεν δώσητε εις αυτούς τα αναγκαία του σώματος, τι το όφελος; Ούτω και η πίστις, εάν δεν έχη έργα, νεκρά είναι καθ’ εαυτήν. […] Θέλεις όμως να γνωρίσης, ω άνθρωπε μάταιε, ότι η πίστις χωρίς των έργων είναι νεκρά; Αβραάμ ο πατήρ ημών δεν εδικαιώθη εξ έργων, ότε προσέφερεν Ισαάκ τον υιόν αυτού επί το θυσιαστήριον;» (Ιάκ.2:14-21).\nΣυμπέρασμα: H NEΚΡΑ ΠΙΣΤΙΣ… ΔΕΝ ΣΩΖΕΙ!!!\nEίναι γραμμένο : « και εν πάσι τούτοις ενδύθητε την αγάπην, ήτις είναι σύνδεσμος της τελειότητος » (Κολ.3:14) .\nΘα κριθούμε ανάλογα με τα έργα μας…\nΈγραψα ότι τα καλά έργα απαιτούνται! Γιατί απαιτούνται; Διότι θα κριθούμε κατά τα έργα μας, ως καρπόν της ζωής της ΠΙΣΤΕΩΣ και της ΝΕΑΣ ΦΥΣΕΩΣ την οποία ο Θεός εχορήγησε σε όλους όσους ανήκουν σ’Αυτόν! Τα καλά έργα είναι, στην πραγματικότητα, το μέτρον αξιολογήσεως της πίστεώς μας. Ιδού η απόδειξη:\nΠολλά χρόνια πριν, καθώς εδιάβαζα την επιστολή προς Ρωμαίους του αποστόλου Παύλου, έμεινα κατάπληκτος όταν συνήντησα τα ακόλουθα εδάφια: «Επειδή όταν οι εθνικοί οι μη έχοντες νόμον πράττωσιν εκ φύσεως τα του νόμου, ούτοι νόμον μη έχοντες είναι νόμος εις εαυτούς, οίτινες δεικνύουσι το έργον του νόμου γεγραμμένον εν ταις καρδίαις αυτών, έχοντες συμμαρτυρούσαν την συνείδησιν αυτών και τους λογισμούς κατηγορούντας ή και απολογουμένους μεταξύ αλλήλων (Ρωμ.2:14-15).\nΣυνεχίζων λέγει : «Εάν λοιπόν ο απερίτμητος φυλάττη τα διατάγματα του νόμου, η ακροβυστία αυτού δεν θέλει λογισθή αντί περιτομής; και ο εκ φύσεως απερίτμητος, εκτελών τον νόμον, θέλει κρίνει σε όστις, έχων το γράμμα του νόμου και την περιτομήν, είσαι παραβάτης του νόμου (Ρωμ.2:26-27). Αυτά τα εδάφια ως επίσης και τα προαναφερθέντα από την επιστολή του Ιακώβου (Ιάκ.2:14-20) μου επιβεβαίωσαν το ακόλουθο καταπληκτικό εδάφιο: « αλλ’ εν παντί έθνει, όστις φοβείται αυτόν και εργάζεται δικαιοσύνην, είναι δεκτός εις αυτόν» (Πράξ.10:35) και μου έδωσαν τη βεβαιότητα ότι θα κριθούμε κατά τα έργα που επράξαμε ως προϊόν της ΠΙΣΤΕΩΣ που ενεργεί δια της αγάπης!\nΓνωρίζομε, βάσει της Γραφής, πώς ο Θεός θα κρίνει όλους εκείνους που ισχυρίζονται ότι είναι χριστιανοί, δεν γνωρίζω όμως πώς ακριβώς ο Θεός Πατέρας μας, αλλά και δημιουργός όλων των ανθρώπων θα κρίνει τον κόσμον! Είμαι πεπεισμένος ότι, ανεξαρτήτως των πραγμάτων που δεν εννοώ, η Αγία Γραφή λέγει την αλήθεια διότι είναι θεόπνευστος! (2Τιμ.3:16). Είναι γραμμένο, και δεν ξεγράφεται, ότι ο Θεός: «… θέλει αποδώσει εις έκαστον κατά τα έργα αυτού, εις μεν τους ζητούντας δι’ υπομονής έργου αγαθού, δόξαν και τιμήν και αφθαρσίαν ζωήν αιώνιον, εις δε τους φιλονείκους και απειθούντας μεν εις την αλήθειαν, πειθομένους δε εις την αδικίαν θέλει είσθαι θυμός και οργή, θλίψις και στενοχωρία επί πάσαν ψυχήν ανθρώπου του εργαζομένου το κακόν, Ιουδαίου τε πρώτον και Ελληνος· δόξα δε και τιμή και ειρήνη εις πάντα τον εργαζόμενον το αγαθόν, Ιουδαίόν τε πρώτον και Ελληνα· επειδή δεν είναι προσωποληψία παρά τω Θεώ» (Ρωμ.2:11).\nΤα ακόλουθα εδάφια επαναβεβαιώνουν ό,τι ήδη ελέχθη:\nΣτην Παλαιάν Διαθήκην:\n«Εγώ ο Κύριος εξετάζω την καρδίαν, δοκιμάζω τους νεφρούς, διά να δώσω εις έκαστον κατά τας οδούς αυτού, κατά τον καρπόν των έργων αυτού» (Ιερ.17:10, 32:19, Ψαλ.62:12).\nΣτην Καινήν Διαθήκην:\n« Διότι πρέπει πάντες να εμφανισθώμεν έμπροσθεν του βήματος του Χριστού, διά να ανταμειφθή έκαστος κατά τα πεπραγμένα διά του σώματος καθ’ α έπραξεν, είτε αγαθόν είτε κακόν (2Κορ.5:10, Ρωμ.2:6, Ματ.16:27, 1Κορ.3:8, Αποκ. 2:23, 20:12, 22:12).\nΣυμπέρασμα: Τα καλά έργα αποδεικνύουν ποίοι είμεθα! Τα καλά έργα αποδεικνύουν τη γνησιότητα της πίστεώς μας! Η αγάπη συνδέει όλες τις αρετές. Αποτελεί τον σύνδεσμον της τελειότητος (Κολ.3:14)!\nΌστις μένει εν τη αγάπη εν τω Θεώ μένει και ο Θεός εν αυτώ» (1Ιωάν.4:16)


Weber® Spirit II Weber® Performer\nΟι ψησταριές υγραερίου της σειράς Spirit II της Weber®, είναι ανθεκτικές με κομψό στυλ. Είναι ιδανικές για μικρές οικογένειες ή για αρχάριους ψήστες. Διαθέτουν 2 ή 3 ενισχυμένους καυστήρες 4ης γενιάς, πτυσσόμενα πλευρικά ράφια, flavorizer bars, καπάκι από ανοξείδωτο ατσάλι με εμαγιέ πορσελάνινη επίστρωση και μαντεμένιες σχάρες ψησίματος. Εύκολες στη χρήση και ανθεκτικές στις καιρικές συνθήκες, αυτές οι ψησταριές αερίου είναι ποιοτικά κατασκευασμένες και σχεδιασμένες για να σας εξασφαλίζουν εξαιρετικές εμπειρίες μπάρμπεκιου, κάθε φορά. Η ψησταριά κάρβουνου της σειράς Performer, αποτελεί την ναυαρχίδα των μπάρμπεκιου κάρβουνου της Weber®. Ανάψτε τα κάρβουνα και τις μπρικέτες γρήγορα, χάρη στο σύστημα γρήγορης ανάφλεξης αερίου Touch-N-Go, χωρίς δοχεία εκκίνησης και χρόνο αναμονής. Επιπλέον, διαθέτει μεγάλο πάγκο εργασίας, εύκολο σύστημα καθαρισμού με κάδο από ανοξείδωτο ατσάλι One-Touch®, θερμόμετρο στο καπάκι, καλαθάκια για κάρβουνα για έμμεσο ψήσιμο και σχάρα ψησίματος Inox, GBS - Gourmet BBQ System (διάμετρου 57cm). Το μπάρπεκιου Performer θα σας μαγέψει με τις απίθανες επιδόσεις του και την απόλυτη άνεση που θα σας προσφέρει.


Απίθανο στιγμιότυπο με Κατερίνα, Μαρία και Σταύρο Βαρθαλίτη – «Εμετός»! | Star News\nΚαλεσμένες Στη φωλιά των Κου Κου, η Κατερίνα Λένη και η Μαρία Μπέη από το MasterChef κλήθηκαν να απαντήσουν σε μια ιδιαίτερη ερώτηση που αφορούσε στον Σταύρο Βαρθαλίτη. Τα κορίτσια έδωσαν τις απίθανες…\nΚαλεσμένες Στη φωλιά των Κου Κου, η Κατερίνα Λένη και η Μαρία Μπέη από το MasterChef κλήθηκαν να απαντήσουν σε μια ιδιαίτερη ερώτηση που αφορούσε στον Σταύρο Βαρθαλίτη. Τα κορίτσια έδωσαν τις απίθανες απαντήσεις τους, μόνο που ο Σταύρος Βαρθαλίτης βρισκόταν επίσης στο πλατό και εμφανίστηκε για να τους απαντήσει. Έτσι, ακολούθησε ένα σκηνικό με μοναδικές ατάκες.\nΗ ερώτηση που έκανε η Κατερίνα Καραβάτου ήταν: «Ποια συνήθεια του Σταύρου Βαρθαλίτη σας ενοχλούσε στο σπίτι». Η Μαρία Μπέη απάντησε: «Με ενοχλούσε όταν ξυπνούσε πρωί πρωί και έβλεπα έναν άνθρωπο με σορτσάκι, γuμvό από μέσα, με μπουρνούζι, αυτά τα ποδαράκια τα άσπρα να τραγουδάει αγγλικά τραγούδια». «Κι εμένα το ίδιο», πρόσθεση η Κατερίνα Λένη.\nΟ Σταύρος Βαρθαλίτης μπήκε μέσα και ζήτησε εξηγήσεις. Τότε η Κατερίνα Λένη είπε την αγαπημένη της ατάκα: «Δηλαδή, εμετός! Πρωί πρωί…».\nΑπίθανο και ξεκαρδιστικό σκηνικό μεταξύ των τριών παικτών του MasterChef.


10/09 Αργεντινή-Σερβία | Προγνωστικά Μουντομπάσκετ | Betonarme\nΚουπόνι Τρίτης 10-09-19 : Αντιδρούν οι Σέρβοι\nΔημιουργήθηκε : 10/09/2019 (10/09/2019) Από : Αγγελόπουλος\nΣτοίχημα Κουπόνι Τρίτης 10-09-19\nΏρα για τη φάση των «8» στο Παγκόσμιο πρωτάθλημα μπάσκετ. Σέρβοι και Ισπανοί, μετά το μεταξύ τους ραντεβού στον όμιλο, ρίχνονται στη «μάχη» των ημιτελικών και δείχνουν φαβορί για να περάσουν στα ημιτελικά. Πάμε να αναλύσουμε:\n5500. Αργεντινή-Σερβία: Εντυπωσιακή η Αργεντινή μέχρι ώρας στη διοργάνωση, συνεχίζει μόνο με νίκες, όμως η τύχη της γύρισε την πλάτη και παρότι πρώτη στον όμιλό της πέφτει πάνω στην… αγριεμένη Σερβία. Οι «πλάβι» γνώρισαν την ήττα από την Ισπανία, όμως ήξεραν πως έχουν περάσει και το μόνο κακό γι’ αυτούς ήταν πως πέφτουν πάνω στις ΗΠΑ πριν τον τελικό.\nΦυσικά, αυτό θα γίνει αφού περάσουν τους Αργεντίνους, οι οποίοι έχουν σε τεράστια φόρμα τον γερόλυκο Σκόλα, που τους οδηγεί στο τουρνουά. Βέβαια, έχουν καλά ποσοστά και στο τρίποντο. Εμείς όμως θα ποντάρουμε πάνω στο χαρακτήρα της Σερβίας, που έχει ένα από τα καλύτερα υλικά της ιστορίας της και θα βγάλει αντίδραση μετά την ήττα από την Ισπανία. Επιλογή μας τα περισσότερα εύστοχα τρίποντα για τους «γείτονές» μας, στο 1.75 του Stoiximan.\n904. Μαυροβούνιο-Τσεχία: Παραμένει στα Βαλκάνια η Τσεχία, μετά την ήττα με 2-1 από το Κόσοβο πριν από τρεις ημέρες. Οι Τσέχοι ξέρουν πολύ καλά πως το ματς κόντρα στο Μαυροβούνιο είναι τελικός, καθώς μετά έχουν την Αγγλία και η εξεύρεση πόντων θα είναι πιο δύσκολη.\nΜε το Κόσοβο να είναι πλέον από πάνω τους και σε θέση πρόκρισης, η ομάδα του Σιλχάβι θα πάει για τη νίκη στην Πονγκόριτσα που πιθανώς θα την ξαναβάλει σε θέση οδηγού (αν φυσικά χάσει το Κόσοβο στην Αγγλία). Οι Μαυροβούνιοι, όμως, δεν είναι καμία τυχαία ομάδα. Έχουν καλό υλικό, καλή έδρα και θα βρουν φάσεις για γκολ. Και πάλι από 1-1 ξεκινάει η αναμέτρηση, στο 1.90 την αγοράζουμε από τη Betshop.\n5500 Αργεντινή-Σερβία Σερβία περισσότερα τρίποντα 1,75\n904 Μαυροβούνιο-Τσεχία G/G 1,90 3,32


Η συγκινητική ομιλία της Pink στην απονομή των βραβείων MTV - BORO από την ΑΝΝΑ ΔΡΟΥΖΑ - boro.gr\nΑρχική/More/TV Boro/Η συγκινητική ομιλία της Pink στην απονομή των βραβείων MTV\nΗ συγκινητική ομιλία της Pink στην απονομή των βραβείων MTV\nAugust 31, 2017\tTV Boro\nΜε ένα ποτ πουρί των επιτυχιών της δέχθηκε η Pink το βραβείο Michael Jackson Vanguard Award στη χθεσινή απονομή των MTV Video Music Awards. Και με μια πολύ δυνατή ομιλία για την κόρη της. Η οποία – όπως ανέφερε η Pink – της είπε ότι είναι το πιο άσχημο κορίτσι στην τάξη και ότι μοιάζει με αγόρι.\n«Στα καλά του καθουμένου, μου είπε: “Μαμά, είμαι το πιο άσχημο κορίτσι στον κόσμο”» είπε η Pink. «Και είπα “ε;”. Και μου είπε “ναι, μοιάζω με αγόρι με μακριά μαλλιά”. Και είπα “με βλέπεις να μακραίνω τα μαλλιά μου;”. Και είπε: “Όχι, μαμά”. Με βλέπεις να αλλάζω το σώμα μου; “Όχι, μαμά”. Βλέπεις εμένα να αλλάζω το πώς εμφανίζομαι στον κόσμο; “Όχι, μαμά.” Άρα, μικρούλα, δεν αλλάζουμε… Και βοηθάμε τους άλλους να αλλάξουν, ώστε να δουν περισσότερα είδη ομορφιάς… Κι εσύ, αγαπημένο μου κορίτσι, είσαι όμορφη. Σ’ αγαπώ.»\nΜετά από αυτό, η οικοδέσποινα Κέιτι Πέρι εμφανίστηκε στη σκηνή και είπε ότι τα λόγια της Pink της έφεραν δάκρυα στα μάτια.\nΠως αισθάνονται όσοι έχουν βιώσει σεξουαλική παρενόχληση η βιασμό; | H Δρ. Λίζα Βάρβογλη απαντάει\nΓιατί οι άνθρωποι που παρενοχλούνται σεξουαλικά σιωπαίνουν; | Η Δρ.Λίζα Βάρβγολη μας απαντάει\nΠοιες είναι οι προσωπικότητες που παρενοχλούν σεξουαλικά και γιατί δεν δέχονται το όχι;\nΟδηγός επιβίωσης στην πανδημία. Η Αγνή Μαριακάκη μιλάει με την Άννα Δρούζα και προτείνει 6 βήματα για να ανθίσει η διάθεση σας\n«Τι να πάρω μαζί μου στο ταξίδι;» Tips για να οργανώσεις σωστά τη βαλίτσα σου!\n32 ψυχολογικές συμβουλές ώστε να «διαβάσεις» το μυαλό εκείνου που θες!